sagorsarker/bangla-wikipedia huggingface dataset:
জামিয়া আরাবিয়া শামসুল উলুম ফরিদপুর

শাহ আব্দুর রহমান গঞ্জেরাজ (রহ.) জামিয়া আরাবিয়া শামসুল উলুম ফরিদপুর যা খাবাসপুর মাদ্রাসা নামেই অধিক পরিচিত, ফরিদপুর জেলার পশ্চিম খাবাসপুরে অবস্থিত একটি কওমি মাদ্রাসা। দারুল উলুম দেওবন্দের মূলনীতির আলোকে ১৯৬৯ সালে ফরিদপুর–বরিশাল মহাসড়কের পূর্বপাশে পশ্চিম খাবাসপুরস্থ শাহ আব্দুর রহমান গঞ্জেরাজ (রহ.) ওয়াকফ এস্টেটে কুমার নদের তীরে এই মাদ্রাসাটি প্রতিষ্ঠা করেন মুফতি আব্দুল কাদির। ১৯৮৬ সালে এখানে দাওরায়ে হাদিস (মাস্টার্স) এবং ২০১১ সালে উচ্চতর ইসলামি আইন গবেষণা বিভাগ চালু করা হয়। মাদ্রাসাটি বেফাকুল মাদারিসিল আরাবিয়া বাংলাদেশের অন্তর্ভুক্ত। ২০২১ সালে মাদ্রাসার ছাত্রসংখ্যা ৫০০ ও শিক্ষক ৩৭ জন। মাদ্রাসার বর্তমান মহাপরিচালক মুহাম্মদ কামরুজ্জামান। মাদ্রাসাটি অর্ধশতাব্দীর বেশি সময় ধরে ফরিদপুর অঞ্চলে ইসলাম ও মুসলমানদের মুখপাত্র হিসেবে কাজ করে চলেছ।
জামেয়া রশীদিয়া ফেনী

জামেয়া রশীদিয়া ফেনী ফেনী সদর উপজেলার মোটবী ইউনিয়নের কালিদাস পাহালিয়া নদীর তীরে লস্করহাটে অবস্থিত একটি কওমি মাদ্রাসা। রশিদ আহমদ লুধিয়ানভির শিষ্য মুফতি শহিদুল্লাহ দা. বা. ১৯৯৪ সালে এই মাদ্রাসাটি প্রতিষ্ঠা করেন। অল্প কয়েকজন ছাত্র নিয়ে একটি জীর্ণ মসজিদে মাদ্রাসাটির যাত্রা শুরু হয়। সাত একর জায়গাজুড়ে বিস্তৃত এই শিক্ষাঙ্গনটি প্রতিষ্ঠায় অগ্রণী ভূমিকা রাখেন স্থানীয় দানবীর হাজী মোহাম্মদ আলী। প্রতিষ্ঠালগ্ন থেকে মাদ্রাসাটি পরিচালনা করছেন মুফতি শহিদুল্লাহ দাঃবাঃ। মাদ্রাসাটি বেফাকুল মাদারিসিল আরাবিয়া বাংলাদেশের অন্তর্ভুক্ত। ২০২৪ সালে মাদ্রাসার ছাত্রসংখ্যা ৭২০০+ জন। নিয়মিত ছাত্রদের পাশাপাশি সাধারণ শিক্ষায় শিক্ষিতদের জন্য এখানে ‘কুল্লিয়াতুশ শারইয়্যাহ’ যেখানে মাত্র ৭ বছরেই কাওমী মাদ্রাসার সম্পূর্ণরূপে অর্জন করা যায়। এবং স্থানীয় সাধারণ মানুষের ধর্মীয় শিক্ষার জন্য বিশেষ(দ্বীনিয়্যাত বিভাগের)ব্যবস্থা আছে। প্রতিষ্ঠানটিতে ১৭২ জন শিক্ষক এবং ৩০ জন খাদিম ও কর্মচারী রয়েছে। এই মাদ্রাসাতে গরীব-অসহায় ছাত্রদের জন্য রয়েছে "গুরাবা/ইমদাদি ফান্ড" (যারা প্রকৃতপক্ষে যাকাত,ফিতরা ইত্যাদি খাওয়ার উপযুক্ত তাদের জন্য এই সু-মহৎ ব্যবস্থাপনা।) 
সামাজিক সেবামূলক কাজে অংশগ্রহণের জন্য মাদ্রাসাটি প্রতিষ্ঠা করেছে ‘ইসলাহী ফাউন্ডেশন’। পরিবেশ সংরক্ষণে অবদানের জন্য মাদ্রাসাটি কৃষি মন্ত্রণালয় থেকে ২০০৯ সালে জাতীয় পর্যায়ে প্রথম স্থান অধিকার করে এবং পুরস্কৃত হয়। মাদ্রাসার ১১ হাজার স্বেচ্ছাসেবী উন্নয়ন সদস্য রয়েছে, যারা মাদ্রাসার উন্নতি-অগ্রগতির জন্য নিয়মিত দান-অনুদান করেন। মাদ্রাসাটি থেকে প্রতি রমজানে অন্তত ৭০০ মসজিদে ১৪০০ হাফেজকে বিনামূল্যে খতমে তারাবিহ পড়ানোর জন্য প্রেরণ করা হয়। এই মাদ্রাসায় বার্ষিক উন্নয়ন সদস্য সম্মেলন, বার্ষিক সভা, ইসলাহি মাহফিল সহ প্রতি বছর বিভিন্ন অনুষ্ঠানের আয়োজন করা হয়।
ভূ-চিত্রণ কৃত্রিম উপগ্রহ

ভূ-চিত্রণ কৃত্রিম উপগ্রহ বা জিও ইমেজিং স্যাটেলাইট, সংক্ষেপে জিআই-স্যাট হল একটি উচ্চ সাময়িক বিভেদনক্ষমতাবিশিষ্ট ভূস্থির কক্ষপথে স্থাপিত একটি ভারতীয় চিত্রণ কৃত্রিম উপগ্রহের শ্রেণী, যার উদ্দেশ্য দ্রুত পুনর্বিবেচনার ক্ষমতা ও প্রকৃত সময়ে পর্যবেক্ষণসহ প্রকৃত সময়ের চিত্রণ প্রদান করা। দুটি অভিন্ন উপগ্রহ ৪২ মিটার থেকে ৩১৮ মিটার পরিসরে বিভেদনক্ষমতার চিত্র প্রদান করবে। এটি মাল্টি-স্পেকট্রাল (দৃশ্যমান ও নিকটবর্তী-ইনফ্রারেড এবং ক্ষুদ্র তরঙ্গের-ইনফ্রারেড), মাল্টি-রেজোলিউশন (৪২ মিটার থেকে ৩১৮ মিটার) ইমেজিং যন্ত্র বহন করবে।
ভূ-চিত্রণ কৃত্রিম উপগ্রহ জিআই-স্যাট-১ কে জিএসএলভি-এফ১০ যানে ২০২০ সালের ৫ই মার্চ উৎক্ষেপণের পরিকল্পনা করা হয়, কিন্তু কিছু প্রযুক্তিগত কারণে উৎক্ষেপণটি স্থগিত করা হয়। জিআই-স্যাট-১ কৃত্রিম উপগ্রহটি ২০২১ সালের ১২ই আগস্ট সতীশ ধবন মহাকাশ কেন্দ্রের দ্বিতীয় উৎক্ষেপণ মঞ্চ থেকে ভারতীয় সময় ৫ টা ৪৩ মিনিটে সফলভাবে জিএলএসভি-এফ১০ রকেটকের মাধ্যমে উৎক্ষেপণ করা হয়। প্রথম ও দ্বিতীয় পর্যায়ে স্বাভাবিকভাবেই কার্যক্রম পরিচালিত হয়। কিন্তু প্রযুক্তিগত বৈসাদৃশ্যের কারণে ক্রায়োজেনিক আপার স্টেজ ইগনিটেশন প্রক্রিয়া ব্যর্থ হয়। ফলে ইসরো কৃত্রিম উপগ্রহটিকে নিদিষ্ট কক্ষপথে স্থাপন করতে ব্যর্থ হয়।
জিস্যাট উপগ্রহগুলি মাল্টি-স্পেকট্রাল ও হাইপার-স্পেকট্রাল ব্যান্ডে ছবি তৈরি করবে, যা দেশের বৃহত্তর অঞ্চলের নিকটবর্তী প্রকৃত সময়ের চিত্র প্রদান করতে সক্ষম হবে, মেঘমুক্ত অবস্থায়, ঘন ঘন বিরতিতে যা প্রতি ৫ মিনিটে নির্বাচিত ক্ষেত্রের ছবি এবং সমগ্র ভারতীয় ভভাগের ছবি প্রতি ৩০ মিনিটে ৪২ মিটার স্থানিক বিভেদনক্ষমতায় প্রদান করবে।
জিস্যাট-১ এর বৈশিষ্ট্য:
ভাইনামেরি

ভাইনামেরি(Väinameri) ( এস্তোনীয় - "প্রণালী সাগর" বা প্রণালীর "সাগর)" অথবা ভাইনামেরি সাগর (Väinameri Sea) হল বাল্টিক সাগরের একটি প্রণালী এবং উপ-উপসাগর, যা পশ্চিম এস্তোনিয়ার পশ্চিম এস্তোনীয় দ্বীপমালা এবং এস্তোনীয়ার মূল ভূখণ্ড মধ্যে অবস্থিত।
এটি হল রিগা উপসাগরের উত্তর অংশ, যা উত্তর থেকে পূর্ব বাল্টিক সাগর পর্যন্ত প্রসারিত হয়।
ভাইনামেরি সাগরের কালি হল প্রায় ।
পশ্চিম এস্তোনীয় দ্বীপপুঞ্জ

পশ্চিম এস্তোনিয়ান দ্বীপপুঞ্জ ( , এছাড়াও মুনসুন্ড দ্বীপপুঞ্জ ) ভেনামেরির আশেপাশে বাল্টিক সাগরে অবস্থিত এস্তোনিয়ান দ্বীপগুলির একটি গোষ্ঠী। এটির মোট কালি হল প্রায় । এই দ্বীপপুঞ্জটি সারেমা, হিউমা, মুহু, ভর্মসি এবং আরো ৯০০টি অন্যান্য ছোট ছোট দ্বীপ নিয়ে গঠিত।
ইউনেস্কো ১৯৯০সালে মানব এবং জৈবমণ্ডল অনুষ্ঠানের অধীনে পশ্চিম এস্তোনিয়ান দ্বীপপুঞ্জ বায়োস্ফিয়ার রিজার্ভ প্রতিষ্ঠা করে।
গিলানি রেলওয়ে স্টেশন

গিলানি রেলওয়ে স্টেশন (, সিন্ধি: گيلاني ريلوي স্টেশন) পাকিস্তানের করাচির গুলশান-ই-ইকবালের করাচি সার্কুলার রেলওয়ে লুপ লাইনের একটি পরিত্যক্ত রেলওয়ে স্টেশন । অতীতে, পাকিস্তান রেলওয়ের করাচির জন্য একটি কেন্দ্রীয় রেল স্টেশন স্থাপনের পরিকল্পনা ছিল। কিছুক্ষণের জন্য এটি তেজরাওয়ের টার্মিনাস স্টেশন ছিল এবং চেনাব এক্সপ্রেসের জন্য এটি একটি স্টপেজ ছিল যখন এটি ১৯৯০-এর দশকে কয়েক বছর ধরে কেসিআর লুপের মাধ্যমে চলছিল।
দ্রুত ট্রানজিট স্কিম হিসাবে কেসিআর লুপের পরিকল্পিত পুনরায় খোলার জন্য স্টেশনটি পুনরায় চালু হতে পারে।
রিগা উপসাগর

রিগা উপসাগর, রিগা বে, অথবা লিভোনিয়ার উপসাগর ( , , ) হচ্ছে লাটভিয়া এবং এস্তোনিয়ার মধ্যে অবস্থিত বাল্টিক সাগরের একটি উপসাগর।
সারেমা দ্বীপ (এস্তোনিয়া) আংশিকভাবে এটিকে বাল্টিক সাগরের বাকি অংশ থেকে আলাদা করে। উপসাগর ও বাল্টিক সাগরের মধ্যে মুখ্য সংযোগ স্থাপনকারী হল ইরবে প্রণালী।
রিগা উপসাগর, বাল্টিক সাগরের উপ-অববাহিকা হিসাবে, পশ্চিম এস্তোনীয় দ্বীপপুঞ্জের ভিনেমেরি সাগরও অন্তর্ভুক্ত।
আন্তর্জাতিক জললেখবিজ্ঞান সংস্থা রিগার উপসাগরের পশ্চিমী সীমাকে "লাটভিয়ার লিসার ওর্ট (57 ° 34'N) থেকে, সারেমা দ্বীপের দক্ষিণ প্রান্ত পর্যন্ত, এই দ্বীপ হয়ে পামমার্ট-এ (22 ° 34'পূর্ব), সেখান থেকে এমাস্ত পয়েন্ট, ডাগোর দক্ষিণের চরম প্রান্তে; সেখান হয়ে টাখকোনা পয়েন্টে, ডাগোর উত্তর চরম প্রান্তে, এবং এস্তোনিয়ার স্পিথাম পয়েন্ট পর্যন্ত যাওয়া একটি লাইন" হিসাবে সংজ্ঞায়িত করেছে।
উপসাগরটির প্রধান দ্বীপগুলির অন্যতম হল সারেমা, কিহনু এবং রুহনু, যার প্রত্যেকটি এস্তোনিয়ার দ্বারা নিয়ন্ত্রিত হয়। কিহনু এলাকা জুড়ে আছে। সারেমা দ্বীপটি রিগা উপসাগরের আলবণাক্ত পানির জন্য দায়ী, যেহেতু এটি বাল্টিক সাগর থেকে আংশিকভাবে "রক্ষিত" আছে।
উপসাগরের আশেপাশের উল্লেখযোগ্য শহরগুলির মধ্যে রয়েছে রিগা, পার্নু, জুরমালা এবং কুরেসারে। উপসাগরটিতে প্রবাহবান প্রধান নদীগুলি হল দৌগভা, পার্নু, লিলুপে, গাওজা এবং সালাকা ।
শীতকালে, বেশিরভাগ বা সমস্ত উপসাগর মাঝে মাঝে জমাট বেঁধে যায়। এটি প্রধানত উপসাগরটির কম লবণাক্ততা এবং এর প্রবেশদ্বারের আংশিক বন্ধের প্রভাবের কারণে হয়ে থাকে। শীতকালের সময়, অনেক মানুষের উপসাগরের উপর দিয়ে হেঁটে যায়। এখনও অবধি লিপিভুক্ত করা সবচেয়ে পুরু বরফ ছিল পুরু ১৯৪১-৪২সালের শীতের সময়। বরফের গর্ত দিয়ে মাঝ ধরা, সেখানকার শীতকালীন খাবারের পরম্পরাগত উৎস হয়ে আছে এবং একটি সাধারণ ক্রিয়াকলাপ হিসাবে বিদ্যমান আছে। বরফ সাধারণত মার্চ এবং এপ্রিলের মধ্যে গলে যায়। ২০১৩ সালের মার্চের শেষের দিকে, যখন বরফ গলতে শুরু করে, তখন ২০০ জনকে বরফের তলা থেকে উদ্ধার করতে হয়েছিল।
হাবিবুল্লাহ কুরাইশি

হাবিবুল্লাহ কুরাইশি (১৮৬৫ – ১৯৪৩) অবিভক্ত বাংলার একজন দেওবন্দি ইসলামি পণ্ডিত, শিক্ষাবিদ, সমাজ সংস্কারক ও আধ্যাত্মিক ব্যক্তিত্ব ছিলেন। তিনি দারুল উলুম হাটহাজারী মাদ্রাসার সহপ্রতিষ্ঠাতা এবং এর প্রথম মহাপরিচালক। তিনি আশরাফ আলী থানভীর শিষ্য ছিলেন। আব্দুল ওয়াহেদ বাঙ্গালীর সংস্কারকাজে তার গুরুত্বপূর্ণ ভূমিকা রয়েছে।
হাবিবুল্লাহ ১৮৬৫ সালে চট্টগ্রাম জেলার হাটহাজারী উপজেলার মির্জাপুর ইউনিয়নের চারিয়া গ্রামের কাজী পাড়ার মিয়াজি পরিবারে জন্মগ্রহণ করেন। তার পিতা মতিউল্লাহ একজন আলেম ছিলেন। তিনি মারওয়ান ইবনে হাকামের বংশধর হওয়ায় তার নামের শেষে কুরাইশি যুক্ত করা হয়। পাঁচ বছর বয়সে তার মাতৃবিয়োগ হয়। তিনি পিতার একমাত্র সন্তান ছিলেন। শুরুতে ইমামুদ্দিন মিয়াজির নিকট "কুরআন" এবং মছিউল্লাহর নিকট জামাতে নাহুম–হাশতুমের বইগুলো অধ্যয়ন করেন। এরপরে ভর্তি হন তৎকালীন চট্টগ্রামের একমাত্র ইসলামি উচ্চশিক্ষা প্রতিষ্ঠান মোহসেনিয়া মাদ্রাসায়। সেখানে জামাতে দুয়াম পর্যন্ত পড়ার পর তিনি দারুল উলুম দেওবন্দে চলে যান। দেওবন্দে কিছুদিন থাকার পর তিনি কানপুরের মাদ্রাসা জামেউল উলুমে চলে আসেন। সেখানে আশরাফ আলী থানভীর নিকট তিনি দীর্ঘ ৭ বছর অধ্যয়ন করেন। শিক্ষাজীবন সমাপ্তির পর তিনি থানভীর হাতে বায়আত গ্রহণ করেন। থানভী তাকে অনুমতি দিলে তিনি দেশে ফিরে এসে বাড়ির পাশে একটি হুজরা বানিয়ে আধ্যাত্মিক সাধনায় মগ্ন থাকতেন। এভাবে তিনি ২ বছর অবস্থান করেছেন। তারপরে আব্দুল ওয়াহেদ বাঙ্গালী, সুফি আজিজুর রহমান ও আব্দুল হামিদের সাথে তার সাক্ষাৎ হয়। তারা তাকে একটি মাদ্রাসা প্রতিষ্ঠার গুরুত্ব বুঝাতে শুরু করেন। বিষয়টির গুরুত্ব উপলব্ধি করে তিনি স্বীয় পীর থানভীর কাছে অনুমতি চেয়ে একটি পত্র লিখেন। থানভী অনুমতি দিলে তিনি বর্তমান চারিয়া মাদ্রাসার পশ্চিম পাশে একটা ছোট মাদ্রাসা ঘর নির্মাণ করে সেখানে শিক্ষকতা শুরু করেন। পরবর্তীতে সতীর্থদের পরামর্শে তিনি মাদ্রাসাটি তৎকালীন হাটহাজারী বাজারের পাঁকা মসজিদের পাশে স্থানান্তর করেন। নানাবিধ কারণে সেটিও স্থানান্তরের প্রয়োজন দেখা যায়। ১৮৯৯ সালে তার সহকর্মী ও স্থানীয়দের সহযোগিতায় বর্তমান স্থানে হাটহাজারী মাদ্রাসাটি প্রতিষ্ঠা করা হয়। তিনি তার পূর্বের মাদ্রাসা এবং তার সহকর্মী আব্দুল হামিদ তার মাদ্রাসাটি এখানে স্থানান্তর করেন। পরবর্তীতে মাদ্রাসার কর্মপরিধি বৃদ্ধি পেলে থানভীর নির্দেশে তিনি মাদ্রাসার মহাপরিচালক নিযুক্ত হন। ১৯৪১ সাল পর্যন্ত তিনি এ দায়িত্ব পালন করেছেন। মাহমুদ হাসান দেওবন্দি, আশরাফ আলী থানভী, ইসহাক বর্ধমানী তার শিক্ষক ছিলেন। ইসলামি শিক্ষা বিস্তারে তিনি গুরুত্বপূর্ণ ভূমিকা রেখেছেন। তার প্রত্যক্ষ ও পরোক্ষ মাধ্যমে অবিভক্ত বাংলা, আসাম ও বার্মায় প্রচুর মাদ্রাসা প্রতিষ্ঠিত ও পরিচালিত হয়েছে। ১৯৪৩ সালে তিনি মৃত্যুবরণ করেন। সাইদ আহমদ সন্দ্বীপির ইমামতিতে তার জানাজার নামাজ অনুষ্ঠিত হয়। তাকে হাটহাজারী মাদ্রাসার কেন্দ্রীয় কবরস্থানে জমিরুদ্দিন আহমদের পাশে দাফন করা হয়, বর্তমানে যা মাকবারায়ে হাবীবী নামে পরিচিত।
ক্রিস্টসিনা সিমানোস্কায়া

ক্রিস্টসিনা সিয়ারহেয়েউনা সিমানোস্কায়া (, Łacinka: , ; জন্ম ১৯ নভেম্বর ১৯৯৬) একজন বেলারুশীয় স্প্রিন্টার। তিনি পোল্যান্ডের বিডগসজে ২০১৭ ইউরোপীয় অনুর্ধ্ব-২৩ চ্যাম্পিয়নশিপে রৌপ্য, ইতালীর নেপলসে ২০১৯ সামার ইউনিভার্সিয়েডের ২০০ মিটার স্প্রিন্টে স্বর্ণ এবং বেলারুশের মিনস্কে অনুষ্ঠিত ২০১৯ ইউরোপীয় গেমসে দলীয় ইভেন্টে রৌপ্য পদক অর্জন করেছেন।
সিমানোস্কায়া ২০২০ গ্রীষ্মকালীন অলিম্পিকে নারীদের ১০০ মিটার ও ২০০ মিটার ইভেন্টে অংশগ্রহণের জন্য উত্তীর্ণ হন। ২০২১ সালের ১লা আগস্ট তাকে তার ইচ্ছার বিরুদ্ধে টোকিওর হানিডা বিমানবন্দরে নিয়ে যাওয়া হয়। সেখানে তিনি বেলারুশগামী বিমানে উঠতে অস্বীকৃতি জানান। পরে তাকে পুলিশি সুরক্ষা দেওয়া হয় এবং পোল্যান্ড তাকে মানবিক ভিসা প্রদান করে। এরপর তিনি ২০২১ সালের ৪ঠা আগস্ট পোল্যান্ড গমন করেন।
ক্রিস্টসিনা সিমানোস্কায়া পূর্ব বেলারুশের শহর ক্লিমাভিচিতে জন্মগ্রহণ করেন। ১৫ বছর বয়সে একজন অলিম্পিক প্রশিক্ষক তাকে তার একাডেমীতে যোগদানের আমন্ত্রণ জানালে তিনি তা গ্রহণ করেন। তার পিতামাতা প্রাথমিকভাবে তিনি পেশাদার অ্যাথলেট হতে পারবেন না ভেবে চিন্তিত হলেও পরে সিমানোস্কায়া ও তার দাদী তাদের বোঝাতে সক্ষম হন।
২০২১ সালের ৩০ জুলাই, সিমানোস্কায়া এক ইন্সটাগ্রাম ভিডিওতে তার সম্মতি ছাড়া ৪×৪০০ মিটার রিলেতে তার নাম দেওয়ায় বেলারুশ অলিম্পিক কমিটির কর্মকর্তাদের সমালোচনা করেন। ২০২১ সালের ১লা আগস্ট বেলারুশের সংবাদ মাধ্যম জোরপূর্বক সিমানোস্কায়াকে তার দেশে ফেরতের প্রচেষ্টার বিষয়ে প্রতিবেদন প্রকাশ করে। সিমানোস্কায়া সাংবাদিকদের জানান তিনি বেলারুশ ফেরত যেতে ভয় পাচ্ছেন এবং তিনি অন্য দেশে আশ্রয় নিতে চান। ২ আগস্ট, তাকে পোল্যান্ডে একটি মানবিক ভিসা দেওয়া হয়েছিল.
যদিও পশ্চিম ইউরোপের বেশিরভাগ দেশই তার সুরক্ষার প্রস্তাব দিয়েছিল, তবে তিনি পোল্যান্ডে আশ্রয় নেওয়ার সিদ্ধান্ত নিয়েছিলেন কারণ দেশটি স্পষ্টভাবে তাকে প্রতিযোগিতা চালিয়ে যাওয়ার সুযোগ দিয়েছিল; আইওসি পোলিশ অলিম্পিক কমিটির (পিকেওআই) কর্মকর্তাদের সাথে সিমানোস্কায়া পুনরায় প্রতিযোগিতা শুরু করার বিষয়ে যোগাযোগ করেছে। ৪ আগস্ট, তিসমানোস্কায়া ওয়ারশো চপিন বিমানবন্দরে উড়ে যান, যেখানে তার সাথে পোলিশ কর্মকর্তারা এবং বেলারুশীয় প্রবাসীরা দেখা করেছিলেন. আইওসির সভাপতি টমাস বাখ এবং জাপানের পররাষ্ট্র মন্ত্রণালয় উভয়েই ৬ আগস্ট বিবৃতি দিয়েছিলেন যে সিমানোস্কায়া সাথে যা ঘটেছিল তা "দুঃখজনক" এবং "অন্যায়" হিসাবে বর্ণনা করেছেন।
আউটডোর
ইনডোর
দেনিল মালদোনাদো

দেনিল ওমার মালদোনাদো মাঙ্গুইয়া (; জন্ম: ২৬ মে ১৯৯৮; দেনিল মালদোনাদো নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে হন্ডুরাসের পেশাদার ফুটবল লিগের শীর্ষ স্তর হন্ডুরীয় জাতীয় ফুটবল লিগের ক্লাব এভের্তোন এবং হন্ডুরাস জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।
২০১৫ সালে, মালদোনাদো হন্ডুরাস অনূর্ধ্ব-১৭ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন। তিনি ২০১৯ সালে হন্ডুরাসের হয়ে আন্তর্জাতিক পর্যায়ে অভিষেক করেছেন; হন্ডুরাসের জার্সি গায়ে তিনি এপর্যন্ত ৫ ম্যাচে অংশগ্রহণ করেছেন। তিনি হন্ডুরাসের হয়ে ২০১৯ কনকাকাফ গোল্ড কাপে অংশগ্রহণ করেছেন।
ব্যক্তিগতভাবে, মালদোনাদো বেশ কিছু পুরস্কার জয়লাভ করেছেন, যার মধ্যে ২০২০ কনকাকাফ পুরুষদের অলিম্পিক বাছাইপর্বের সেরা একাদশে অন্তর্ভুক্তি অন্যতম। দলগতভাবে, মালদোনাদো এপর্যন্ত ১টি শিরোপা জয়লাভ করেছেন, যা তিনি মোতাগুয়ার হয়ে জয়লাভ করেছেন।
দেনিল ওমার মালদোনাদো মাঙ্গুইয়া ১৯৯৮ সালের ২৬শে মার্চ তারিখে হন্ডুরাসের তেগুসিগালপায় জন্মগ্রহণ করেছেন এবং সেখানেই তার শৈশব অতিবাহিত করেছেন।
মালদোনাদো জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।
সেন্টিনেল তত্ত্বাবধান

সেন্টিনেল তত্ত্বাবধান হলো "জনসংখ্যার স্বাস্থ্যের স্তরের স্থিতিশীলতা বা পরিবর্তনের মূল্যায়ন করার লক্ষ্যে ডাক্তার, পরীক্ষাগার এবং জনস্বাস্থ্য বিভাগের একটি স্বেচ্ছাসেবী নেটওয়ার্কের মাধ্যমে নির্দিষ্ট রোগ/পরিস্থিতির সংঘটনের হার পর্যবেক্ষণ করা"। এটি একটি বৃহত্তর জনসংখ্যার স্বাস্থ্যগত প্রবণতা অনুমান করার জন্য একটি নির্দিষ্ট দল যেমন একটি ভৌগোলিক এলাকা বা উপগোষ্ঠীতে রোগের হারের অধ্যয়নকেও বর্ণনা করে।
একটি সেন্টিনেল তত্ত্বাবধান সিস্টেম একটি নির্দিষ্ট রোগ সম্পর্কে তথ্য লাভ করার জন্য ব্যবহৃত হয় যা স্ট্যান্ডার্ড পাবলিক হেলথ রিপোর্টের মতো প্যাসিভ সিস্টেমের মাধ্যমে পাওয়া যায় না। একটি সুপরিকল্পিত সেন্টিনেল সিস্টেমে সংগৃহীত তথ্য স্বাস্থ্য প্রবণতার সংকেত দিতে, প্রাদুর্ভাব সনাক্ত করতে এবং রোগের বোঝা নিরীক্ষণ করতে ব্যবহার করা যেতে পারে, যা অন্যান্য নজরদারি পদ্ধতিগুলির একটি দ্রুত, অর্থনৈতিক বিকল্প প্রদান করে।
সেন্টিনেল তত্ত্বাবধানে রিপোর্টিং সাইটগুলির একটি নেটওয়ার্ক জড়িত, যা সাধারণত ডাক্তার, পরীক্ষাগার এবং জনস্বাস্থ্য বিভাগ নিয়ে গঠিত। নজরদারি সাইটগুলিতে অবশ্যই থাকতে হবে:
প্যাসিভ তত্ত্বাবধান সিস্টেমগুলি "সকল" (বা যতটা সম্ভব) স্বাস্থ্যকর্মী/সুবিধাগুলি থেকে তথ্য গ্রহণ করে এবং এটি সংক্রামক রোগগুলি ট্র্যাক করার সবচেয়ে সাধারণ পদ্ধতি। প্যাসিভ তত্ত্বাবধানের জন্য স্বাস্থ্য কর্তৃপক্ষকে স্বাস্থ্যসেবা কর্মীদের স্মরণ করিয়ে প্রতিবেদনে উদ্দীপিত করার প্রয়োজন হয় না। কীভাবে তত্ত্বাবধান ফর্ম পূরণ করতে হয় সে বিষয়ে কর্মীরা প্রশিক্ষণ পেতে পারে। সীমিত প্রতিবেদন প্রণোদনার কারণে প্যাসিভ তত্ত্বাবধান প্রায়ই অসম্পূর্ণ থাকে।
সেন্টিনেল সিস্টেমগুলি Haemophilus influenzae টাইপ বি, meningococcus এবং pneumococcus এর তথ্য সংগ্রহ করে।
যেহেতু সেন্টিনেল তত্ত্বাবধান শুধুমাত্র নির্বাচিত স্থানে পরিচালিত হয়, এটি সেন্টিনেল সাইট থেকে দূরে বিরল রোগ বা প্রাদুর্ভাবে ব্যবহারের জন্য উপযুক্ত নয়।
হাওয়াই রাজ্য কোভিড -১৯ এর জন্য একটি সেন্টিনেল নজরদারি প্রোগ্রাম পরিচালনা করে। ১ মার্চ থেকে ১১ এপ্রিল, ২০২০ পর্যন্ত, হাওয়াইয়ের সিস্টেম পরীক্ষাকৃত ১,০৮৪টি নমুনার মধ্যে (২.১%) কোভিড-১৯-এর ২৩টি ঘটনা সনাক্ত করে। রাজ্যের ভৌগোলিক এবং বয়স বন্টন মিলিয়ে নমুনা নির্বাচন করা হয়। ক্যালিফোর্নিয়ার সান্টা ক্লারায়, গবেষকরা ৫-১৪ মার্চ, ২০২০ সেন্টিনেল নজরদারি ডেটা বিশ্লেষণ করেছেন। এই নমুনার মধ্যে, ২২৬ অংশগ্রহণকারীদের মধ্যে ১৯ জনের (৮%) কোভিড-১৯ ছিল।
শাহিন শাহাব্লু

শাহিন শাহাবলু (২৭ জানুয়ারি ১৯৬৪ - ১৫ এপ্রিল ২০২০) একজন ইরানি ফটোগ্রাফার ছিলেন।
শাহাবলু তেহরানে বেড়ে ওঠেন, এবং তেহরান বিশ্ববিদ্যালয় থেকে ফটোগ্রাফিতে স্নাতক এবং স্নাতকোত্তর ডিগ্রি অর্জন করেন। তার স্নাতক কোর্সের শেষ দুই বছর তিনি ইরানের সাংস্কৃতিক ঐতিহ্য সংস্থার জন্য কাজ করেছেন, প্রতিষ্ঠানের ডার্করুম পরিচালনা করার সময় ঐতিহ্যবাহী স্থানের ছবি তুলেছেন। তিনি ফটোগ্রাফি শিখিয়েছিলেন, এবং তার কাজ ইরান ও ভারতে একক প্রদর্শনীতে প্রদর্শিত হয়েছিল। তিনি নতুন "আজাদ" পত্রিকার ফটো সাংবাদিক হয়েছিলেন, মোহাম্মদ খাতামির রাষ্ট্রপতির সময় প্রতিষ্ঠিত একটি সংস্কারপন্থী প্রকাশনা, এবং একজন ফটো সাংবাদিক এবং ইরানী ফটো সাংবাদিক সমিতির বোর্ড সদস্য হয়েছিলেন।
"আজাদ" যখন ২০০১ সালে একটি আয়াতুল্লাহর একটি ব্যঙ্গচিত্র প্রকাশ করার পরে বন্ধ হয়ে যায়, তখন শাহাবলু ভারত ও আফগানিস্তানে যান ডকুমেন্টারি বিষয়বস্তুর সন্ধানে, যার ফলে দিল্লি এবং তেহরানে একক প্রদর্শনী সমাদৃত হয়। তিনি শিক্ষকতা চালিয়ে যান এবং ২০০৬ সালে ফটোগ্রাফিতে এমএ সম্পন্ন করার জন্য তেহরান ইউনিভার্সিটি অফ আর্ট -এ ফিরে আসেন।
শাহাবলু সমকামী এবং সমকামী অধিকার কর্মী ছিলেন। মাহমুদ আহমাদিনেজাদ ২০০৫ সালে ক্ষমতা গ্রহণের পর ক্রমবর্ধমান সামাজিক দমন-পীড়নের মধ্যে, তিনি একটি ভিন্নমতাবলম্বী গোষ্ঠীর সদস্য হওয়ার জন্য রাজনৈতিক বন্দী হিসাবে বন্দী হন। 
২০১১ সালে তিনি ইরান থেকে যুক্তরাজ্যে পালিয়ে যান, যেখানে তাকে শরণার্থী মর্যাদা দেওয়া হয়। তার কাজ এলজিবিটি বিষয়গুলি ক্যাপচার করার জন্য পরিচিত ছিল, এবং তিনি একটি সুপারমার্কেটে কাজ করার পাশাপাশি অ্যামনেস্টি ইন্টারন্যাশনাল, কুলটান আর্টসের ইভেন্টগুলির জন্য একজন ফটোগ্রাফার হিসাবেও কাজ করেছিলেন।
হোল্ড-আপ (২০২০-এর চলচ্চিত্র)

হোল্ড-আপ হল ২০২০ সালের একটি স্বাধীন অপবৈজ্ঞানিক প্রচারমূলক চলচ্চিত্র যা ফরাসি ষড়যন্ত্র তাত্ত্বিক পিয়ের বার্নেরিয়াস দ্বারা পরিচালিত চলচ্চিত্রটি কোভিড-১৯ মহামারি সম্পর্কে অনেকগুলি মিথ্যা দাবি করে। "হোল্ড-আপ" প্রথম ভিওডি হিসাবে ১১ নভেম্বর ২০২০ -এ ভিমিওতে প্রকাশিত হয়েছিল। ভিমিও পরের দিন ফিল্মটির অসংখ্য মিথ্যার উল্লেখ করে ফিল্মটি মুছে দেয়; ডেইলিমোশনও একইভাবে পরের দিন ছবিটি সরিয়ে দেয়। কিউঅ্যানন সমর্থকদের মধ্যে ছবিটি সোশ্যাল মিডিয়ায় ছড়িয়ে দেওয়া অব্যাহত রয়েছে।
"হোল্ড-আপ" দাবি করে যে বিশ্বের অভিজাতদের দ্বারা একটি বিশ্বব্যাপী ষড়যন্ত্র গঠিত হয়েছিল, বিশেষ করে ওয়ার্ল্ড ইকোনমিক ফোরাম। ফিল্মটি অনুসারে, সার্স-কোভি-২ ভাইরাসটি ইচ্ছাকৃতভাবে মানবতাকে দাস বানানোর অজুহাতে তৈরি করা হয়েছিল। অনলাইনে থাকা তথ্যচিত্রটির একটি সম্পূর্ণ সংস্করণ ২,০০০,০০০ বারের বেশি দেখা হয়েছে, যেখানে "হোল্ড-আপের" একটি ট্রেলার ফেসবুক, টুইটার এবং ইউটিউবে এখনো দৃশ্যমান রয়েছে। চলচ্চিত্রটির সমস্ত মূল দাবি ভুল প্রমাণিত হয়েছে, এবং দেখানো হয়েছে যে চলচ্চিত্রের প্রযোজকরা তাদের উৎস এবং বিবৃতিগুলিতে মিথ্যা আরোপ করেছেন।
ঘানা সংক্রামক রোগ কেন্দ্র

ঘানা সংক্রামক রোগ কেন্দ্র(জিআাইডিসি) হল একটি কেন্দ্র যা মেডিকেল ডায়াগনস্টিক এবং ঘানা এর সংক্রামক রোগ সংক্রান্ত গবেষণার ক্ষমতা উন্নত করার জন্য নির্মিত। ঘানায় কোভিড-১৯ মহামারি এর উত্থানের কারণে সুবিধাটি নির্মিত হয়েছিল। আক্রা-এর গা ইস্ট মিউনিসিপ্যাল ​​হাসপাতালে ঘানা সশস্ত্র বাহিনী-এর সহযোগিতায় ঘানা কোভিড-১৯ প্রাইভেট সেক্টর ফান্ড দ্বারা কেন্দ্রটি প্রতিষ্ঠা করা হয়েছিল। পুরানো শাই ওসুডোকু জেলা হাসপাতালটিও ডোডোয়ার শাই ওসুডোকু জেলার একটি সংক্রামক রোগ কেন্দ্রে সংস্কার করা হয়েছিল। এটি শাই ওসুডোকু জেলা স্বাস্থ্য অধিদপ্তরের সাথে সীমানা ভাগ করে। সভাপতি, নানা আদ্দো ডানকওয়া আকুফো আদ্দো ৩০ অক্টোবর ২০২০ এ কেন্দ্রটি পরিদর্শন করেছেন। 
ঘানা সংক্রামক ব্যাধি কেন্দ্রটি ২৪ জুলাই ২০২০-এ ভাইস-প্রেসিডেন্ট মহামুদু বাউমিয়া দ্বারা প্রতিষ্ঠিত হয়েছিল, তিনি দাবি করেছিলেন যে কেন্দ্রটি চালু করতে $৭.৫ মিলিয়ন ইউএস ডলার খরচ করা হয়েছিল। এটি ঘানার নেতৃস্থানীয় জাতীয় জনস্বাস্থ্য ইনস্টিটিউট হিসেবে প্রতিষ্ঠিত হয়েছিল।
মাহামুদু বাউমিয়ার মতে, "বিশ্বমানের ১০০-শয্যার সুবিধাটি ৫৩৬ জন পুরুষ ও মহিলার একটি দল ২৪ ঘন্টা কাজ করে তৈরি করেছিল। যারা সরকারী লড়াই এবং ঘানায় কোভিড-১৯ ব্যবস্থাপনাকে সমর্থন করার জন্য কেন্দ্রটি নির্মাণের জন্য অক্লান্ত পরিশ্রম করেছিলেন।"
ইমানুয়েল গোল্ডম্যান

ইমানুয়েল গোল্ডম্যান রাটগার্স বিশ্ববিদ্যালয়ের মাইক্রোবায়োলজির অধ্যাপক। জুলাই ২০২০-এ তিনি গবেষণার বাস্তব-জীবনের প্রযোজ্যতা সম্পর্কে প্রশ্ন করেছিলেন যা দেখিয়েছিল যে কোভিড-১৯ পৃষ্ঠের উপর টিকে থাকতে পারে। 
যাইহোক, তিনি বলেছেন, "আমার মতে, জড় পৃষ্ঠের মাধ্যমে সংক্রমণের সম্ভাবনা খুবই কম, এবং শুধুমাত্র এমন পরিস্থিতিতে যেখানে একজন সংক্রামিত ব্যক্তি কাশি বা হাঁচি পৃষ্ঠে দেয় এবং কাশি বা হাঁচির পরেই অন্য কেউ সেই পৃষ্ঠকে স্পর্শ করে (১-২ ঘণ্টার মধ্যে)।" 
গোল্ডম্যান ১৯৬২ সালে ব্রঙ্কস হাই স্কুল অফ সায়েন্স, ব্র্যান্ডেস ইউনিভার্সিটি (১৯৬৬, বিএ কাম লড, রসায়ন) থেকে স্নাতক হন এবং তিনি তার পিএইচডি সম্পন্ন করেন ১৯৭২ সালে এমআইটিতে বায়োকেমিস্ট্রিতে। তিনি হার্ভার্ড মেডিকেল স্কুল এবং ইউনিভার্সিটি অফ ক্যালিফোর্নিয়া, আরভিনে পোস্টডক্টরাল কাজ করেছেন।
আকিন আবায়োমি

আকিন ইমানুয়েল আবায়োমি একজন নাইজেরীয় অধ্যাপক যিনি অভ্যন্তরীণ ওষুধ, রক্তবিজ্ঞান, পরিবেশগত স্বাস্থ্য, জীবসুরক্ষা এবং বায়োব্যাঙ্কিং-এ বিশেষজ্ঞ। আবায়োমি বর্তমানে লাগোস প্রদেশের স্বাস্থ্য কমিশনার হিসেবে দায়িত্ব পালন করছেন। ২০১৯ সালে গভর্নর বাবাজিদে সানও-ওলু কর্তৃক কমিশনার নিযুক্ত হওয়ার সময় তিনি লাগোসের নাইজেরীয় চিকিৎসা গবেষণা ইনস্টিটিউট এর সাথে ছিলেন। ২০২০ সালের মার্চ মাসে লাগোসে কোভিড-১৯ এর কথিত সূচক সংক্রমণের পর, আফ্রিকার বৃহত্তম বাণিজ্যিক শহরে ভাইরাসের বিরুদ্ধে প্রতিক্রিয়ার নেতৃত্ব দেওয়ার জন্য আবায়োমিকে নিযুক্ত করা হয়েছিল। ২৪ আগস্ট ২০২০-এ, তিনি কোভিড-১৯ এর পরীক্ষায় আক্রান্ত হয়েছিলেন এবং ৩১ আগস্ট ২০২০-এ সুস্থ হয়ে ওঠেন। 
রাষ্ট্রপতি মুহাম্মদ বুহারি অধ্যাপক আকিন আবায়োমিকে তার কঠোর পরিশ্রম এবং শ্রেষ্ঠত্বের স্বীকৃতিস্বরূপ, বিশেষ করে লাগোস প্রদেশে কোভিড-১৯ এর বিরুদ্ধে লড়াইয়ের স্বীকৃতিস্বরূপ ন্যাশনাল প্রোডাক্টিভিটি অর্ডার অফ মেরিট (এনপিওএম) পুরস্কার প্রদান করেছেন।
ভ্যালেন্তিন কাতাসনভ

ভ্যালেন্টিন ইউরেভিচ কাটাসোনভ ( ; জন্ম ৫ এপ্রিল, ১৯৫০) একজন রাশিয়ান বিজ্ঞানী-অর্থনীতিবিদ, অর্থনীতি বিশেষজ্ঞ । তিনি স্ট্র্যাটেজিক কালচার ফাউন্ডেশন (এসসিএফ) এর সাথে যুক্ত, যা গোপনে রাশিয়ান রাষ্ট্র দ্বারা পরিচালিত হয় এবং মার্কিন স্টেট ডিপার্টমেন্ট তাকে ষড়যন্ত্রমূলক লেখা এবং বিভ্রান্তির একটি বিশিষ্ট উৎস হিসেবে চিহ্নিত করে। 
১৯৭২ সালে তিনি ইউএসএসআর পররাষ্ট্র মন্ত্রণালয়ের মস্কো স্টেট ইনস্টিটিউট অফ ইন্টারন্যাশনাল রিলেশনস -এর আন্তর্জাতিক অর্থনৈতিক সম্পর্ক অনুষদ থেকে বিদেশী বাণিজ্য অর্থনীতিতে একটি ডিগ্রি নিয়ে স্নাতক হন। ১৯৭৬ সালে তিনি তার পিএইচডি থিসিস মার্কিন যুক্তরাষ্ট্রে পরিবেশ সুরক্ষায় রাষ্ট্রের-একচেটিয়া নিয়ন্ত্রণ বিষয়ে লিখেন। ১৯৭৬-১৯৭৭ এবং ২০০১-২০১৮ সালে তিনি এমজিআইএমওতে পড়ান। ১৯৯১ সালে তিনি বিশ্বব্যাপী পরিবেশগত পরিস্থিতির (রাজনৈতিক এবং অর্থনৈতিক দিক) ক্রমবর্ধমান প্রেক্ষাপটে অর্থনৈতিক জীবনের আন্তর্জাতিকীকরণের বৈশিষ্ট্যগুলির ডক্টরাল গবেষণামূলক গবেষণার দায়িত্তে ছিলেন। ১৯৯১-১৯৯৩ সালে তিনি জাতিসংঘের আন্তর্জাতিক অর্থনৈতিক ও সামাজিক সমস্যা বিভাগের পরামর্শদাতা / ডিআইএএসএ। ও ১৯৯৩-১৯৯৬ সালে পুনর্গঠন ও উন্নয়নের জন্য ইউরোপীয় ব্যাংকের সভাপতির অধীনে উপদেষ্টা পরিষদের সদস্য ছিলেন। 
তিনি ষড়যন্ত্র তত্ত্ব এবং বিভ্রান্তিমূলক ওয়েবসাইট গ্লোবালরিসার্চ ডট সিএ তে নিয়মিত অবদানকারী। এর বাইরেও তিনি বিল গেটসের লোকদের চিপ করার বিষয়ে কোভিড-১৯ বিষয়ে ভুল তথ্যের একটির সক্রিয় ডিফেন্ডার।
আনপ্রিসেডেন্টেড (টেলিভিশন ধারাবাহিক)

আনপ্রিসেডেন্টেড হল ২০২০ সালে নির্মিত যুক্তরাজ্যের একটি টেলিভিশন সিরিজ যা সর্বপ্রথম বিবিসি ফোর-এ প্রদর্শিত হয়।
এতে ১৪টি ছোট নাটক রয়েছে, যা ২৬ মে থেকে ২৯ মে ২০২০ পর্যন্ত পাঁচটি পর্বে প্রথম সম্প্রচারিত হয়। প্রতিটি নাটক কোভিড-১৯ মহামারির কারণে জারিকৃত লকডাউন চলাকালীন দূর থেকে পরিবেশিত এবং রেকর্ড করা হয় এবং এগুলোতে লকডাউনের সময় জীবনের বিভিন্ন দিক তুলে ধরা হয়। অংশগ্রহণকারী অভিনেতাদের মধ্যে ছিলেন জেরাল্ডিন ​​জেমস, লেনি জেমস এবং অ্যালিসন স্টেডম্যান।
গরিব কল্যাণ রোজগার অভিযান

ভারতে অভিবাসী শ্রমিকদের উপর কোভিড-১৯-এর প্রভাব মোকাবেলা করার জন্য ভারত সরকার গরীব কল্যাণ রোজগার অভিযান (জিকেআরএ) উদ্যোগটি চালু করে। এটি একটি গ্রামীণ গণপূর্ত প্রকল্প যা ২০ জুন ২০২০-এ প্রাথমিক অর্থায়নে চালু করা হয়েছিল। জিকেআরএ এর লক্ষ্য ৬৭০,০০০ অভিবাসী শ্রমিকদের ১২৫ দিনের কর্মসংস্থান দেওয়া (যা মোট অভিবাসী শ্রমিক শক্তির প্রায় দুই-তৃতীয়াংশ) যারা গ্রামীণ এলাকায় ফিরে গেছে। এই প্রকল্পটি বিহার, উত্তরপ্রদেশ, মধ্যপ্রদেশ, রাজস্থান, ওড়িশা এবং ঝাড়খণ্ড এই ছয়টি রাজ্যের ১১৬টি জেলাকে কেন্দ্র করে গঠিত। এই প্রকল্পটি মোট ১২টি মন্ত্রকের যৌথ প্রচেষ্টায় তৈরি হয়েছে (গ্রামীণ উন্নয়ন বিভাগ, পানীয় জল ও পরিচ্ছন্নতা বিভাগ, সড়ক পরিবহন ও মহাসড়ক মন্ত্রক, পঞ্চায়েতি রাজ মন্ত্রক, টেলিযোগাযোগ বিভাগ, নব্য এবং নবায়নযোগ্য শক্তি বিভাগ, রেল মন্ত্রক, খনি মন্ত্রক, কৃষি গবেষণা ও শিক্ষা বিভাগ, পরিবেশ, বন ও জলবায়ু পরিবর্তন মন্ত্রক, পেট্রোলিয়াম মন্ত্রক, প্রতিরক্ষা মন্ত্রক)।
কাজ এবং কার্যক্রমের মধ্যে অন্তর্ভুক্ত:
পশ্চিমবঙ্গ বিধানসভা নির্বাচন, ১৯৯১

১৯৯১ সালে ভারতের পশ্চিমবঙ্গ রাজ্যে বিধানসভা নির্বাচন অনুষ্ঠিত হয়। নির্বাচনটি ১৯৯১ সালের ভারতীয় সাধারণ নির্বাচনের সাথে একযোগে অনুষ্ঠিত হয়েছিল। ১৯৮৭ সালে নির্বাচিত বিধানসভার মেয়াদ ১৯৯২ সালের ফেব্রুয়ারি পর্যন্ত স্থায়ী হয়েছিল, কিন্তু পশ্চিমবঙ্গ সরকার ভারতের নির্বাচন কমিশনকে আগের তারিখে নির্বাচনের ব্যবস্থা করতে বলেছিল।
নির্বাচনে বামফ্রন্ট সর্বাধিক আসনে জয়লাভ করে, যার ফলে তার টানা চতুর্থ বিধানসভা নির্বাচনে বিজয়ী হয়। বামফ্রন্ট এবং মিত্ররা ২৯৪টি আসনের মধ্যে ২৪৫টি আসনে জয়ী হয়।
বাংলাদেশী ২ টাকার নোট

বাংলাদেশী ২ টাকার নোট (৳২) হল ২০০ পয়সা সমন্বয়ে তৈরি একটি নোট। বর্তমানে এটি সরকার কর্তৃক ইস্যুকৃত প্রচলিত বাংলাদেশী ব্যাংকনোটের মধ্যে একটি। ফলস্বরূপ দুই টাকার নোটটি দেশটির জাতীয় ব্যাংকের গভর্নরের নয় বরং অর্থ সচিবের স্বাক্ষরযুক্ত একটি নোট।
বাংলাদেশ সরকার জনসাধারণের ব্যবহারের জন্য এই নোটটি ২৯ ডিসেম্বর ১৯৮৮ সালে জারি করে। নোটের রঙ সলমন গোলাপী। নোটের সামনের দিকে বাংলা ভাষা আন্দোলনের একটি স্মৃতিস্তম্ভ ছিল এবং পিছনে একটি দোয়েল পাখির ছবি ছিল। ২০১৫ সালে দুই টাকার নোট বাতিল করার সিদ্ধান্ত নেওয়া হয়েছিল। এসব নোট জাল টাকা তৈরি, প্রাচীন জিনিস হিসেবে সংরক্ষণ ও মাদক তৈরির উদ্দেশ্যে ভারত ও বাংলাদেশে পাচার করা হয়। ১৫ জুলাই ২০২১ সালে নোটটি নতুন অর্থ সচিবের অধীনে জারি করা হয়েছিল। বর্তমান নোটে বঙ্গবন্ধুর ছবি রয়েছে।
হর্সম্যানিং

হর্সম্যানিং হলো ছবি তোলার জন্য এমনভাবে ভঙ্গিতে অবস্থান নেওয়া, যাতে মনে হয় যেন তার শিরশ্ছেদ করা হয়েছে এবং তার মাথা মাটিতে বা তলে অবস্থান করছে। ১৯২০-এর দশকে এই ধরনের ছবি তোলার একটি চল শুরু হয়। ওয়াশিংটন আরভিংয়ের ছোটোগল্প “দ্য লিজেন্ড অব স্লিপি হলো”-এর খলচরিত্র হেডলেস হর্সম্যান বা মুণ্ডুহীন ঘোড়সয়ার থেকে অনুপ্রাণিত হয়ে এর চল শুরু হয়।
২০১১ সালে হর্সম্যানিং পুনরায় ট্রেন্ডে আসে। পাশাপাশি প্ল্যাঙ্কিং, ঔলিং প্রভৃতি হর্সম্যানিংয়ের ধারাগুলোও প্রচলিত হয়। তিনটিই ২০১১ সালের সেরা ১০টি ফেসবুক সংবেদনগুলির মধ্যে বিবেচিত হয়েছিল এবং বাজফিডের মতো সাইটগুলিতে ঘোড়সওয়ার ছবিগুলির একটি সিরিজ প্রবণতা শুরু করেছিল কারণ লোকেরা আসল হর্সম্যানিংয়ের অনুকরণ করতে অনুপ্রাণিত হয়েছিল।
হর্সম্যামিংয়ের উদ্দেশ্য হলো ছবির বিষয়বস্তুর শিরশ্ছেদ করা হয়েছে, তা বোঝানো। এর জন্য দুইজন ব্যক্তির প্রয়োজন হয়, একজনের মাথা লুকানো থাকে (যেমন পিছন দিকে কাত হয়ে থাকে) এবং অন্যজন তার শরীরকে লুকিয়ে রেখে শুধুমাত্র তার মাথাটিকে প্রকাশ করে। ফলে ছবিতে একটি মাথাবিহীন শরীরের পাশে একটি বিচ্ছিন্ন মাথা পড়ে থাকতে দেখা যায়। প্রকৃতপক্ষে, এটি একজন ব্যক্তির শরীর এবং অন্য একজন ব্যক্তির মাথা দিয়ে তৈরি।
সার্স-কোভি-২ এর জিটা প্রকারণ

জিটা প্রকরণ, যা বংশগতি P.2 নামেও পরিচিত, হলো সার্স-কোভি-২ এর একটি রূপান্তর, যে ভাইরাসটি কোভিড-১৯ সৃষ্টি করে। এটি প্রথম রিও ডি জেনিরো প্রদেশে শনাক্ত করা হয়েছিল; এটি এন৫০১ওয়াই এবং কে৪১৭টি মিউটেশন এর বদলে E484K মিউটেশন ধারণ করে। এটি ম্যানাউস এর গামা রূপের সাথে সরাসরি সম্পর্কিত না হয়েও রিও ডি জেনেরিওতে স্বাধীনভাবে বিবর্তিত হয়েছিল। 
বিশ্ব স্বাস্থ্য সংস্থার প্রস্তাবিত সরলীকৃত নামকরণ প্রকল্পের অধীনে, P.2-কে "জিটা ভ্যারিয়েন্ট" নামকরণ করা হয়েছিল এবং এটিকে "ভেরিয়েন্ট অব কনসার্ন" বা উদ্বেগজনক প্রকারণ এর বদলে "ভেরিয়েন্ট অব ইন্টারেস্ট" (ভিওআই) বা কৌতুহল উদ্দীপক প্রকরণ হিসাবে বিবেচনা করা হয়েছিল। জিআইএসএআইডি ডাটাবেসে জমা করা সাও পাওলো রাজ্য থেকে পাওয়া জেনেটিক সিকোয়েন্সের মধ্যে জিটা প্রকরণের প্রকোপ বৃদ্ধির কারণে ২০২০ সালের নভেম্বরের পূর্বে সার্স-কোভি-২ সংক্রমণের দ্বিতীয় তরঙ্গ শুরু হয়েছিল। ২০২১ সালের জুলাই এ পাওয়া তথ্য অনুযায়ী, ডব্লিউএইচও জিটাকে আর ভিওআই হিসাবে বিবেচনা করছে না। 
জিটার জিনোমে ৩টি অ্যামিনো অ্যাসিড মিউটেশন রয়েছে: E484K, D614G, এবং V1176F, যার সবকটিই ভাইরাসের স্পাইক প্রোটিন কোডে পাওয়া যায়। "সেন্টার ফর ডিজিজ কন্ট্রোল এন্ড প্রিভেনশন" এর মতে, F565L জিটা প্রকরণের কিছু ধারায় শনাক্ত করা হয়েছে, কিন্তু সবগুলোতে নয়।
ঘানা কেয়ারস

ঘানা কোভিড-১৯ অ্যালিভিয়েশন অ্যান্ড রিভাইটালাইজেশন অফ এন্টারপ্রাইজ সাপোর্ট (ঘানা কেয়ারস) ১৮ নভেম্বর ২০২০ তারিখে আক্রাতে নানা আকুফো-আডো দ্বারা চালু করা হয়েছিল।[১][২] কিছু উৎসও দাবি করেছে যে এটি ইয়াও ওসাফো-মাফো দ্বারা চালু হয়েছিল। প্রোগ্রামটি দুটি পর্যায়ে রয়েছে। এটি "ওবাতান পা" নামেও পরিচিত। ঘানা কেয়ার প্রোগ্রাম 'দেশের ইতিহাসে সবচেয়ে সাহসী এবং বৃহত্তম অর্থনৈতিক পুনরুদ্ধার কর্মসূচি, দেশকে কোভিড-১৯ দ্বারা সৃষ্ট চ্যালেঞ্জকে আর্থ-সামাজিক পরিবর্তনের সুযোগে পরিণত করতে সক্ষম করবে'।
উদ্যোগটি দুটি ধাপে ক্রমিক ছিল:
পশ্চিমবঙ্গ বিধানসভা নির্বাচন, ১৯৮৭

১৯৮৭ সালে ভারতের পশ্চিমবঙ্গ রাজ্যে বিধানসভা নির্বাচন অনুষ্ঠিত হয়। নির্বাচনটি ছিল প্রধানত মুখ্যমন্ত্রী জ্যোতি বসুর নেতৃত্বাধীন বামফ্রন্ট এবং প্রধানমন্ত্রী রাজীব গান্ধীর নেতৃত্বাধীন ভারতীয় জাতীয় কংগ্রেসের মধ্যে প্রতিদ্বন্দ্বিতা। প্রথমজন রাজ্য সরকার এবং পরেরজন জাতীয় সরকারের দায়িত্বে ছিলেন। নির্বাচনে বামফ্রন্ট টানা তৃতীয়বারের মতো জয়লাভ করে।
বামফ্রন্ট ২৯৪ টি আসনের মধ্যে ২৫১ টি আসন পেয়েছে। এটি ১৩,৯১৮,৪০৩ ভোট (রাজ্যব্যাপী ভোটের ৫২.৯৬%) পেয়েছে।
ইউকে র‍্যাপিড টেস্ট কনসোর্টি‌য়াম

ইউকে র‍্যাপিড টেস্ট কনসোর্টিয়াম (সংক্ষেপে ইউকে-আরটিসি) হলো যুক্তরাজ্যে কোভিড-১৯-এর পার্শ্বিক প্রবাহ ত্বরিত পরীক্ষা পরিচালনার জন্য গঠিত একটি শিল্পগোষ্ঠী। ত্বরিত পরীক্ষা (র‍্যাপিড টেস্ট) প্রযুক্তি হলো কোভিড-১৯-এর এক ধরনের নিশ্চায়ক পরীক্ষা। বিদ্যমান পিসিআর প্রভৃতি প্রযুক্তির চেয়ে বেশি সুবিধাজনক কোভিড-১৯ পরীক্ষার প্রযুক্তি উদ্ভাবনে যুক্তরাজ্য সরকারের বিনিয়োগের ফলে মূলত এই প্রযুক্তি উদ্ভাবিত হয়। অ্যাবিংডন হেলথ, বিবিআই সলিউশনস, সিআইজিএ হেলথকেয়ার, ওমেগা ডায়াগনস্টিকস ও অক্সফোর্ড বিশ্ববিদ্যালয় এর সদস্য।
২০২০ সালে কনসোর্টিয়াম যুক্তরাজ্য সরকারের দ্রুত পরীক্ষণ দ্রবণের চাহিদা পূরণের জন্য এবিসি-১৯ দ্রুত অ্যান্টিজেন পরীক্ষা উদ্ভাবন করে। ২০২০ সালেএ অক্টোবরে সরকার কনসোর্টিয়ামের ১ মিলিয়ন দ্রুত পরীক্ষণ কিটের ক্রয়াদেশ দেয়।
সিআইজিএ হেলথকেয়ার এর মজুদ ও বিতরণের দায়িত্বে রয়েছে। সম্প্রতি এফডিএর অনুমোদন পাওয়ার পর এটি বিতরণের অনুমতিও পেয়েছে।
আন্তর্জাতিক পরিহার্য ভ্রমণ

আন্তর্জাতিক অ-প্রয়োজনীয়/পরিহার্য ভ্রমণ (আইনেট) নীতি হল একটি আইনি পরিভাষা যা ইউরোপীয় কমিশন ১৬ মার্চ ২০২০-এ কোভিড-১৯ মহামারির আলোকে তৈরি করেছে। আইনেট নীতিটি কোভিড-১৯ মহামারি সম্পর্কিত ভ্রমণ বিধিনিষেধের কেন্দ্রবিন্দু ।
১৬ মার্চ ২০২০-এ, ইউরোপীয় কাউন্সিল "কোভিড-১৯ এর পরিপ্রেক্ষিতে ইউরোপিয়ান ইউনিয়ন এ অ-প্রয়োজনীয় ভ্রমণের উপর অস্থায়ী নিষেধাজ্ঞার" আহ্বান জানায়। ইউরোপীয় কমিশন নিশ্চিত করতে চেয়েছিল যে ইইউ-এর বাহ্যিক সীমান্তে গৃহীত পদক্ষেপগুলি সামঞ্জস্যপূর্ণ এবং যথাযথ ছিল।
"শেনগেন বর্ডারস কোড" (এসবিসি) অনুসরণকারী রাষ্ট্রসমূহ অনাবাসী তৃতীয় দেশের নাগরিকদের প্রবেশ প্রত্যাখ্যান করতে যদি তারা জনস্বাস্থ্যের জন্য তথাকথিত হুমকি সৃষ্টি করে। তবে, এসবিসি নাগরিক এবং বাসিন্দাদের "তাদের বাড়িতে ফিরে যাওয়ার উদ্দেশ্যে" বিধিনিষেধের ছাড়ের অনুমতি দেয়।
অ-প্রয়োজনীয় ভ্রমণের সাময়িক নিষেধাজ্ঞা এমন ব্যক্তিদের জন্য প্রযোজ্য নয় যাদের একটি অপরিহার্য কাজ বা প্রয়োজন রয়েছে, যার মধ্যে রয়েছে:
নাউরুতে কোভিড-১৯ এর বৈশ্বিক মহামারি

নাউরুর কোভিড সংক্রমণ কোভিড-১৯ এর চলমান বিশ্বব্যাপী মহামারির অংশ যা মারাত্মক তীব্র শ্বাসযন্ত্রের সিন্ড্রোম করোনাভাইরাস ২ (সার্স‌ কোভ ২) দ্বারা সৃষ্ট। ভাইরাসটি ২০২২ সালের ২ এপ্রিল নাউরুতে পৌঁছে বলে নিশ্চিত করা হয়।
সরকার প্রতিরোধমূলক ব্যবস্থা হিসাবে জাতীয় জরুরি অবস্থা ঘোষণা করে, দেশে একটি সাপ্তাহিক ফ্লাইট ছাড়া সব স্থগিত করে এবং সমস্ত আগমনের জন্য ১৪ দিনের কোয়ারেন্টাইন চালু করে।
১৪ ডিসেম্বর একটি জাহাজে এর প্রথম সংক্রমণ চিহ্নিত করা হয়। সংক্রমণ জাহাজেই থেকে যাওয়ায় এটি নাউরুতে প্রবেশ করেনি বলে ধারণা করা হয়।
২ মে ২০২২ পর্যন্ত বিশ্ব স্বাস্থ্য সংস্থা এর প্রতিবেদন অনুযায়ী পাঁচটি নিশ্চিত কোভিড-১৯ কেস পাওয়া গেছে; ২২,৯৭৬ টিকার ডোজ দেওয়া হয়েছে, জনসংখ্যার ৭৯% এর দুই ডোজ এবং ৪৩৯% বুস্টার ডোজ প্রাপ্তিসহ।
এপ্রিল থেকে জুন ২০২২
স্পেনীয় জাতীয় বায়োইনফরমেটিক্স ইনস্টিটিউট

স্প্যানিশ ন্যাশনাল বায়োইনফরমেটিক্স ইনস্টিটিউট (আইএনবি-আইএসসিআইআইআই ; স্প্যানিশ:"Instituto Nacional de Bioinformática") হল একটি একাডেমিক পরিষেবা প্রতিষ্ঠান যা স্পেনে বায়োইনফরমেটিক্স সংস্থানগুলির সমন্বয়, একীকরণ এবং উন্নয়নের সাথে কাজ করে। ২০০৩ সালে তৈরি হওয়া আইএনবি ২০১৫ সাল থেকে একটি প্রধান নোড যার মাধ্যমে কার্লোস তৃতীয় হেলথ ইনস্টিটিউট এলিক্সির সাথে যুক্ত একটি ইউরোপীয়-ব্যাপী জীবন বিজ্ঞান ডেটার পরিকাঠামো। এই প্রতিষ্ঠান অন্যান্য স্প্যানিশ প্রতিষ্ঠানের (যেমন: স্প্যানিশ ন্যাশনাল ক্যান্সার রিসার্চ সেন্টার (সিএনআইও), জেনোমিক রেগুলেশন সেন্টার (সিআরজি), ইউনিভার্সিটাট পম্পেউ ফ্যাব্রা, ইনস্টিটিউট ফর রিসার্চ ইন বায়োমেডিসিন (আইআরবি) এবং বার্সেলোনার ন্যাশনাল সুপারকম্পিউটিং সেন্টার) সমন্বয় করে।
এটি ১০টি বিতরণ নোড নিয়ে গঠিত, একটি কেন্দ্রীয় নোড দ্বারা সমন্বিত, জিনোমিক্স, প্রোটিওমিক্স, কার্যকরী জিনোমিক্স, কাঠামোগত জীববিজ্ঞান, জনসংখ্যা জিনোমিক্স এবং জিনোম বৈচিত্র্য, স্বাস্থ্য তথ্য, অ্যালগরিদম উন্নয়ন এবং উচ্চ-পারফরম্যান্স কম্পিউটিং এর সুযোগগুলিকে অন্তর্ভুক্ত করে।
এটি কোভিড-১৯ দ্বারা সৃষ্ট স্বাস্থ্য সংকটের দ্রুত এবং সমন্বিত প্রতিক্রিয়া নিশ্চিত করার জন্য ইউরোপীয় ইউনিয়ন দ্বারা প্রচারিত সাধারণ ডেটা প্ল্যাটফর্মে স্প্যানিশ অংশগ্রহণকারী। তাদের ম্যারেনস্ট্রাম সুপার কম্পিউটারটি সার্স-কোভি-২ এর বিরুদ্ধে যৌগের সম্ভাব্য কার্যকারিতা পরীক্ষা করার জন্য ব্যবহার করা হয়েছে।
আলফোনসো ভ্যালেন্সিয়া, ইন্টারন্যাশনাল সোসাইটি ফর কম্পিউটেশনাল বায়োলজির প্রাক্তন সভাপতি, পরিচালক।
ইউবি-৬১২

ইউবি-৬১২ হল "ইউনাইটেড বায়োমেডিকেল, ইনকর্পোরেটেড, এশিয়া", "ভ্যাক্সিনিটি" (পূর্বে কোভ্যাক্স নামে পরিচিত ছিল) এবং "ডায়াগনস্টিক দ্যা আমেরিকা (ডাসা)" কর্তৃক প্রস্তুতকৃত কোভিড-১৯ ভ্যাকসিন প্রার্থী। এটি একটি পেপটাইড ভ্যাকসিন।
ইউবি-৬১২ একটি পেপটাইড ভ্যাকসিন যাতে একাধিক এপিটোপ, স্পাইক প্রোটিন রিসেপ্টর বাইন্ডিং ডোমেন এবং সেইসাথে অন্যান্য ভাইরাস স্ট্রাকচারাল প্রোটিন রয়েছে। স্পাইক প্রোটিন পেপটাইড একক-চেইন আইজিজিওয়ান-এর একটি এফসি ডোমেনে মিশ্রিত করা হয়েছে, এবং অন্য ছয়টি পেপটাইড সার্স‌-কোভ-১ এবং সার্স‌-কোভ-২ এর স্পাইক, নিউক্লিওক্যাপসিড এবং মেমব্রেন প্রোটিন থেকে অত্যন্ত সংরক্ষিত ক্রম থেকে উদ্ভূত হয়েছে। এটিতে একটি মালিকানাধীন ইউবিআইটিএইচওয়ান পেপটাইডও রয়েছে যা হামের ভাইরাস ফিউশন প্রোটিন, সিপিজি অলিগোনিউক্লিওটাইডস এবং অ্যালুমিনিয়াম ফসফেট সহায়ক, যা প্রতিরোধ ক্ষমতা উন্নত করতে সাহায্য করে। এটি চাইনিজ হ্যামস্টার ওভারি (সিএইচও) কোষে উত্পাদিত হয়।
সুনদেরে

সুনদেরে () একটি জাপানি শব্দ যা বর্ণনা করে কোন চরিত্রের বিকাশের প্রক্রিয়াকে, যেখানে একটি চরিত্রের ব্যক্তিত্বকে এমন ভাবে চিত্রিত করা হয় যে, সে প্রথম প্রথম শীতল, কঠোর, রুঢ়, ককর্শ, নির্বিকার, মেজাজী, গরম মাথার এবং কখনও কখনও শত্রুতাপরায়ণ হলেও আস্তে আস্তে সময়ের সাথে সাথে তার উষ্ণ এবং বন্ধুত্বপূর্ণ দিক দেখাতে শুরু করে।
শব্দটি আহরিত হয় সুন সুন (ツンツン) (“ঘৃণা বিতৃষ্ণা বা ক্রোধে মুখ ফিরিয়ে নেওয়া) এবং দেরে দেরে (デレデレ) (“স্নেহপূর্ণ হওয়া”) থেকে। শব্দটি প্রথমে পাওয়া যায় বিশৌজো গেমে, বর্তমানে এটি এখন ওতাকু মোয়ে ফেনোমেননের একটি অংশ এবং পৌঁছে গেছে অন্যান্য মাধ্যমে যথাঃ মেইড ক্যাফে, অ্যানিমে, মাঙ্গা, লাইট নভেল, এবং গণমাধ্যমে। শব্দটি কিমি গা নোযোমু এইয়েন নামক ভিজুয়াল নভেল থেকে জনপ্রিয় হয়েছিল।
লকডাউন আল'ইতালিয়ানা

লকডাউন অল'ইটালিয়ানা ( ) হল এনরিকো ভানজিনা পরিচালিত ২০২০ সালের একটি ইতালীয় হাস্যরসাত্মক চলচ্চিত্র।
ভেটেনস্ক্যাপ্সফোরাম কোভিড-১৯

ভেটেনস্ক্যাপ্সফোরাম কোভিড-১৯ (বাংলা: "কোভিড-১৯ বিজ্ঞান ফোরাম") হল ৪০ জন সুইডীয় বিজ্ঞানী এবং চিকিৎসা পেশাদারদের একটি স্ব-সংগঠিত দল। এটি সুইডেনে কোভিড-১৯ মহামারি নিয়ন্ত্রণে সুইডীয় সরকারের পদ্ধতির সমালোচনা করে সুইডীয় এবং বিদেশী মিডিয়াতে সক্রিয় হয়েছিল, তাদের অবস্থান ছিল যে সরকারের ব্যবস্থাগুলি যথেষ্ট কঠোর না।
দলের বিশিষ্ট সদস্যদের মধ্যে রয়েছেন চলচ্চিত্র পরিচালক এবং প্রাক্তন চিকিৎসক লেনা আইনহর্ন এবং আণবিক জীববিজ্ঞান এবং রসায়নের অধ্যাপক ও রাজকীয় সুইডীয় বিজ্ঞান একাডেমির সদস্য অ্যান্ড্রু ইউইং।
সরকারের নীতির সমালোচনা করার পর ইউইং ঘৃণা সংবলিত মেইল পান।
ভিবিআই টিকা

ভ্যারিয়েশন বায়োটেকনোলজিস ইনক. (সংক্ষেপে ভিবিআই; ভিবিআই ভ্যাক্সিনস নামেও পরিচিত) হলো ম্যাসাচুসেটসের কেমব্রিজভিত্তিক একটি বায়োফার্মাসিউটিক্যাল কোম্পানি। কানাডার অটোয়া ও অন্টারিওতে প্রতিষ্ঠানটির একটি গবেষণা অবকাঠামো এবং ইসরায়েলের রেহোভোতে একটি গবেষণা ও উৎপাদন অবকাঠামো রয়েছে। এর অটোয়ার অবকাঠামোতে প্রায় ত্রিশজন বিজ্ঞানী কানাডার জাতীয় গবেষণা কাউন্সিলের (এনআরসি) সাথে কোভিড-১৯-এর টিকা ভিবিআই-২৯০২ উৎপাদন নিয়ে গবেষণা করে যাচ্ছেন। ২০২০ সালের আগস্ট মাসে সেই বছরের শেষ নাগাদ টিকাকে ক্লিনিকাল ট্রায়ালের উপযোগী করার জন্য ভিবিআই কানাডা সরকারের কাছ থেকে প্রায় ৫৬ মিলিয়ন কানাডীয় ডলার অনুদান পায়। কোম্পানির প্রধান নির্বাহী কর্মকরেরা জেফ বাক্সটার ভিবিআই-২৯০২ অন্য টিকার চেয়ে কম খরচে উৎপাদন করা যাবে বলে অভিমত দেন।
২০০৭ সালে ভিবিআই কানাডার জাতীয় গবেষণা কাউন্সিলের শিল্প গবেষণা সহায়তা প্রকল্প, ইনোভেশন, সায়েন্স অ্যান্ড ইকোনমিক ডেভেলপমেন্ট কানাডা এবং ইনভেস্টাইজমেন্ট কুইবেকের অর্থসহায়তা লাভ করে। প্রতিষ্ঠানটি প্রাথমিকভাবে ক্লরাস ভেঞ্চার্স (বৈশ্বিক জীবনবিজ্ঞান উদ্যোক্তা প্রতিষ্ঠান, যার তৎকালীন প্রধান নির্বাহী কর্মকর্তা ছিলেন জেফরি লাইডেন), আর্চ ভেঞ্চার পার্টনার্স, ৫এএম ভেঞ্চার্স ও অন্যান্য বেসরকারি বিনিয়োগকারীদের থেকে অর্থ লাভ করত।
২০২০ সালের প্রথমদিকে এনআরসি ও ভিবিআইয়ের যৌথ উদ্যোগে ভিবিআই-২৯০০ টিকা তৈরি করা হয়। কোম্পানির ভাষ্যমতে, তাদের কাছে দুইটি টিকা রয়েছে—“এনভেলপড ভাইরাস-লাইক পার্টিকলস” (ইভিএলপি)। ভিবিআই-২৯০১ হলো “সার্স-কোভি-২, মার্স-কোভি স্পাইক প্রোটিন প্রদর্শনকারী ট্রাইভ্যালেন্ট প্যান-করোনাভাইরাস টিকা”। ভিবিআই-২৯০২ হলো “সার্স-কোভি-২ স্পাইক প্রোটিন প্রদর্শনকারী মনোভ্যালেন্ট কোভিড-১৯-বিশেষায়িত টিকা” ২০২১ সালের ৯ মার্চ অনুসারে ভিবিআই-২৯০২-এর প্রাথমিক ধাপ ১/২ গবেষণা চলমান ছিল। ভিবিআই টিকার উন্নয়নের জন্য কানাডার ফেডারেল সরকারের কাছ থেকে ৫৬ মিলিয়ন কানাডীয় ডলার অর্থসহায়তা লাভ করে।
পিপিই নিডেড

পিপিই নিডেড হল একটি ওলন্দাজ "তৃণমূল" উদ্যোগ যা সামনের সারির করোনা কর্মীদের মধ্যে ব্যক্তিগত সুরক্ষামূলক সরঞ্জামের (পিপিই) বৈশ্বিক ঘাটতি মেটাতে কাজ করে। প্ল্যাটফর্মটি দুনিয়া রেসাং এবং ওমর কবিরি ও রচিদ কবিরি ভ্রাতৃদ্বয় দ্বারা প্রতিষ্ঠিত। এটি একটি বিনামূল্যে-ব্যবহারযোগ্য বৈশ্বিক পিপিই উদ্যোগ যা তাদের ওয়েবসাইট অনুসারে, "কোভিড-১৯ সংকটের সময় বিশ্বব্যাপী পিপিই ঘাটতির একটি প্রাথমিক দৃশ্য তৈরি করতে এবং এই সংকটের সময় স্থানীয়ভাবে পিপিই-এর সরবরাহ এবং ঘাটতির মিলন ঘটাতে সক্ষম করতে চায়। "
তারা রেড ক্রসের সহায়তায় একটি ওলন্দাজ প্ল্যাটফর্ম হিসাবে শুরু করেছিল। নেদারল্যান্ডসে যারা মহামারির বিরুদ্ধে লড়াই করছেন তাদের কাছে কয়েক সপ্তাহের মধ্যে ৪০০,০০০ এরও বেশি মুখোশ বিতরণ করা হয়েছে, যা জাতীয় স্তরের সমন্বয় প্রচেষ্টাকে উপশম করেছে। রেড ক্রসের প্রাথমিক সহায়তার পরে, প্ল্যাটফর্মটিকে এখন প্রযুক্তিদানব অ্যামাজন সমর্থন করছে, যাতে করোনাভাইরাস (কোভিড-১৯) মহামারি চলাকালে সমস্ত সরঞ্জামের ঘাটতির বৈশ্বিক দৃশ্য পাওয়া যায়।
বিফোর দ্য ওয়ার্ল্ড সেট অন ফায়ার

বিফোর দ্য ওয়ার্ল্ড সেট অন ফায়ার হলো একটি আসন্ন আমেরিকান ড্রামা চলচ্চিত্র যা পরিচালনা করেছেন ও চিত্রনাট্য লিখেছেন জ্যাকলিন বেথানি। ছবিতে অভিনয় করেছেন জো অ্যাডলার, মেরি নিলি, ডেভিড কল, ব্রুক ব্লুম, ইভ কনোলি এবং জুলিয়া সারাহ স্টোন।
মূল চিত্রগ্রহণ ২০২০ সালের ১ জুলাই শুরু হয়ে ১ আগস্ট শেষ হয়।
ওয়েলশ রক্ষণশীল নেতা নির্বাচন, ২০২১

২০২১ ওয়েলশ কনজারভেটিভদের নেতৃত্ব নির্বাচন ২৩ জানুয়ারি ২০২১ তারিখে কোভিড-১৯ আইনের সম্ভাব্য লঙ্ঘনের পরে ওয়েলশ রক্ষণশীলদের নেতা হিসাবে পল ডেভিসের পদত্যাগের মাধ্যমে শুরু হয়েছিল। ওয়েলসে কোভিড বিধিনিষেধগুলির মধ্যে একটি নিষেধাজ্ঞা হিসাবে অ্যালকোহল ক্রয় এবং জনসম্মুখে সেবন নিষিদ্ধ হওয়ার পরপরই, ২০২০ সালের ডিসেম্বরে সেনেড ভবনে ডেভিস সহ সেনেড সদস্যদের একটি গোষ্ঠীর অ্যালকোহল পান করার ছবি আবির্ভূত হয়, ফলে ডেভিস অবিলম্বে পদ থেকে সরে যাওয়ার ঘোষণা করেন। পূর্বনির্ধারিত ২০২১ সেনেড নির্বাচনের কয়েক মাস আগেই তার পদত্যাগ ঘটে। 
ডেভিসের সহকর্মী, ড্যারেন মিলার, যিনি এই গোষ্ঠীর মধ্যেও ছিলেন, ঘোষণা করেন যে তিনি অবিলম্বে তার ভূমিকা থেকে পদত্যাগ করবেন। 
পরের দিন সেনেডের রক্ষণশীল সদস্যদের মধ্যে একটি সংক্ষিপ্ত আলোচনা হয় যেখানে তারা অ্যান্ড্রু আরটি ডেভিসকে নেতা হওয়ার জন্য তাদের সর্বসম্মত সমর্থন দেয়।
রোমান প্রাইমুলা

রোমান প্রাইমুলা (জন্ম ৪ ফেব্রুয়ারি ১৯৬৪) একজন চেক চিকিৎসক, মহামারীবিদ্যার অধ্যাপক এবং একজন অবসরপ্রাপ্ত সেনা কর্নেল। 
চেক প্রজাতন্ত্রে কোভিড-১৯ মহামারীর প্রাথমিক পর্যায়ে, তিনি চেক সরকারের কেন্দ্রীয় বিপত্তি বোর্ডের প্রধান হিসাবে কাজ করেছিলেন ( ) এবং তারপর বিজ্ঞান এবং গবেষণার জন্য সরকারি এজেন্ট হিসাবে কাজ করেন। ২১ সেপ্টেম্বর ২০২০-এ অ্যাডাম ভোটেচের পদত্যাগের পর প্রধানমন্ত্রী আন্দ্রেজ বাবিশ তাকে চেক প্রজাতন্ত্রের স্বাস্থ্যমন্ত্রী হিসাবে মনোনীত করেছিলেন। 
২১ অক্টোবর ২০২০-এ, ট্যাবলয়েড ব্লেস্ক প্রাইমুলা এবং জারোস্লাভ ফাল্টেনেকের গভীর রাতে একটি রেস্তোরাঁ ছেড়ে চলে যাওয়ার ছবি প্রকাশ করে যেটি কোভিড-১৯ বিধিমালার স্পষ্ট লঙ্ঘন, যার অধীনে সমস্ত রেস্তোঁরা বন্ধ থাকার কথা ছিল। তিনি ২৯ অক্টোবর জান ব্লাতনি দ্বারা প্রতিস্থাপিত হন।
ঘানা কোভিড-১৯ বেসরকারি খাত তহবিল

ঘানা কোভিড-১৯ প্রাইভেট সেক্টর ফান্ড বা ঘানা কোভিড-১৯ বেসরকারি খাত তহবিল হলো করোনা ভাইরাস মহামারির বিরুদ্ধে লড়াইয়ের জন্য ঘানা সরকারের একটি উদ্যোগ। ঘানায় কভিড-১৯ মহামারিতে অর্থনৈতিক, সামাজিক ও রাজনৈতিকভাবে মারাত্মকভাবে ক্ষতিগ্রস্ত জনসাধারণকে সহায়তা করার ক্ষেত্রে সরকারের প্রচেষ্টাকে সমর্থন করার জন্য ১০০,০০০ ঘানাইয়ান সেডি জড়ো করার জন্য দশজন ব্যবসায়ী ও মহিলা এই তহবিলটি প্রতিষ্ঠা করে।
ফিড-আ-কায়ায়ো
করোনা ভাইরাসের ব্যাপক বিস্তার রোধ করার জন্য লকডাউনের সময়কালে খাদ্য ও বাসস্থানের মাধ্যমে কায়াইদের (কুলি) সহায়তা করার জন্য এই প্রকল্পটি প্রতিষ্ঠিত হয়েছিল। প্রকল্পটি ৮০০০ জন কুলির জন্য পরিচালিত হয়, যার মধ্যে ৬০০০ জন আক্রায় এবং ২০০০ জন কুমাসিতে ছিল। এর সময়কাল ছিল ১ এপ্রিল ২০২০ থেকে ১২ এপ্রিল ২০২০ পর্যন্ত। প্রকল্পটির নেতৃত্বে ছিলেন জিআরএ বা "ঘানা রেভিনিউ অথরিটি" কমিশনের জুলি এসসিয়াম।
ঘানা সংক্রামক রোগ কেন্দ্র
"ঘানা ইনফেকশাস ডিজিজ সেন্টার" নির্মিত হয়েছিল কারণ দেশটিতে কোনও সংক্রামক রোগ কেন্দ্র ছিল না। ২১ আগস্ট, ঘানার কোভিড-১৯ প্রাইভেট সেক্টর ফান্ড, ঘানার সংক্রামক রোগ কেন্দ্র নির্মাণে অবদান রাখার জন্য ঘানার কোভিড-১৯ ন্যাশনাল ট্রাস্ট ফান্ড থেকে ৬.৮ মিলিয়ন ঘানাইয়ান সেডি লাভ করে।
তুর্কোভ্যাক

তুর্কোভ্যাক (উচ্চারণ: ) (অস্থায়ীভাবে ইরুকভ-ভ্যাক নামে নামকরণ করা হয়েছে) হচ্ছে তুরস্কের স্বাস্থ্য প্রতিষ্ঠান এবং এরকিয়েস বিশ্ববিদ্যালয় দ্বারা তৈরি একটি কোভিড-১৯ টিকা।
২০২০ সালের নভেম্বরে তুরস্কে ৪৪ জন অংশগ্রহণকারীর উপর তুর্কোভ্যাকের ১ম পর্বের পরীক্ষা শুরু হয়।
২০২১ সালের ফেব্রুয়ারিতে ২৫০ জন তুর্কি অংশগ্রহণকারীর উপর টিকাটির ২য় দশার পরীক্ষা চালানো হয়।
২০২১ সালের জুনে তুরস্কের ৪০,৮০০ জন অংশগ্রহণকারীর উপর তুর্কোভ্যাকের ৩য় পর্বের পরীক্ষা চালানো হয়।
২৫ নভেম্বর ২০২১-এ তুর্কি স্বাস্থ্যমন্ত্রী জানান, জরুরি ব্যবহারের জন্য তুর্কোভ্যাকের অনুমোদনের আবেদন করা হয়েছে। ২২ ডিসেম্বর, তুরস্কের রাষ্ট্রপতি রেজেপ তাইয়িপ এরদোয়ান তুর্কোভ্যাকের জরুরি ব্যবহারের অনুমোদনের ঘোষণা দেন।
সেনাপুরা পুনর্বাসন কেন্দ্র

সেনাপুরা পুনর্বাসন কেন্দ্র হল একটি পুনর্বাসন কেন্দ্র যা শ্রীলঙ্কার উত্তর মধ্য প্রদেশের ওয়েলিকান্দা বিভাগীয় অঞ্চলের পোলোনারুয়া জেলায় অবস্থিত। পুনর্বাসন কেন্দ্রটি বর্তমানে কান্দাকাডু চিকিৎসা ও পুনর্বাসন কেন্দ্রের সাথে মাদকাসক্ত এবং কোভিড-১৯ রোগীদের চিকিৎসার জন্য ব্যবহৃত হয়।
পুনর্বাসন কেন্দ্রটি প্রাক্তন এলটিটিই সদস্যদের কাউন্সেলিং এবং পরিবেশ মন্ত্রণালয় কর্তৃক পরিবেশ সংরক্ষণ সম্পর্কে সচেতনতা প্রদানের জন্য একটি কর্মশালা কেন্দ্র হিসেবেও ব্যবহার করা হয়েছিল।
২০২০ সালের মার্চ মাসে, কোভিড-১৯ মহামারি চলাকালীন, বিদেশ থেকে আসা যাত্রী এবং পর্যটকদের পিসিআর পরীক্ষা করার জন্য শ্রীলঙ্কার সরকার পুনর্বাসন কেন্দ্রটিকে একটি সঙ্গনিরোধ কেন্দ্র হিসাবে ব্যবহারের প্রস্তাব করেছিল। ২০২০ সালের আগস্টে শ্রীলঙ্কা সরকার বিদেশী যাত্রীদের বাধ্যতামূলকভাবে এই কেন্দ্রে ১৪ দিনের জন্য সঙ্গনিরোধে থাকার নির্দেশিকা তৈরি করে।
স্পোর্টি‌ন’ লাইফ (২০২০-এর চলচ্চিত্র)

স্পোর্টিং লাইফ হল আবেল ফেরার পরিচালিত ২০২০ সালের একটি তথ্যচিত্র। 
স্পোর্টিন' লাইফ একটি ইতালীয়-ফরাসি-ব্রিটিশ সহ-প্রযোজনার ছবি, যাতে ফেরারা, উইলেম ড্যাফো, ক্রিস্টিনা চিরিয়াক, আনা ফেরারা, পল হিপ এবং জো ডেলিয়া রয়েছেন।
৪ সেপ্টেম্বর ২০২০-এ ভেনিস ফিল্ম ফেস্টিভ্যালে এর ওয়ার্ল্ড প্রিমিয়ার হয়।
২০২০ সালের জুনে ফেরার স্পোর্টিন' লাইফ নামে একটি তথ্যচিত্র পরিচালনা করেছেন বলে প্রথম ঘোষণা আসে।
চলচ্চিত্রটির ওয়ার্ল্ড প্রিমিয়ার হয়েছিল ভেনিস ফিল্ম ফেস্টিভ্যালে ৪ সেপ্টেম্বর ২০২০ এ।
গ্রাজুয়েশন২০২০

অনুষ্ঠানটি পরিচালনা করেন মিন্ডি কালিং এবং বি জে নোভাক। অপরাহ উইনফ্রে ফিচারকৃত সূচনা বক্তব্য প্রদান করেন। আউকওয়াফিনা, জেনিফার গার্নার, লিল নাস এক্স, এবং সিমোন বাইলসও সম্প্রচারের সময় বক্তৃতা দিয়েছেন।
ভ্যাক্সিটেক

ভ্যাক্সিটেক পিএলসি একটি জৈবপ্রযুক্তি সংস্থা যা সংক্রামক রোগ এবং হেপাটাইটিস বি, এইচপিভি এবং প্রোস্টেট ক্যান্সারের মতো ক্যান্সারের জন্য ভ্যাকসিন এবং ইমিউনোথেরাপি তৈরি করে।
কোম্পানির প্ল্যাটফর্মে দুটি ভাইরাল ভেক্টর, শিম্পাঞ্জি অ্যাডেনোভাইরাস অক্সফোর্ড (সিএইচএডিওএক্স) এবং সংশোধিত ভ্যাক্সিনিয়া আঙ্কারা (এমভিএ) অন্তর্ভুক্ত রয়েছে, যা নিরাপদে মানব কোষে ভাইরাল সংক্রমণের অনুকরণ করে এবং প্যাথোজেন এবং টিউমারগুলিতে অ্যান্টিবডি এবং টি সেল প্রতিক্রিয়া প্রকাশ করে।
সংস্থাটি ২০১৬ সালে অক্সফোর্ড বিশ্ববিদ্যালয়ের জেনার ইনস্টিটিউটে সারাহ গিলবার্ট এবং অ্যাড্রিয়ান ভি. এস. হিল দ্বারা একটি বিশ্ববিদ্যালয় স্পিন-অফ হিসাবে প্রতিষ্ঠিত হয়েছিল।
ভ্যাক্সিটেক গুগল ভেনচারস (জিভি), ফোসুন ইন্টারন্যাশনাল, টেনসেন্ট, হুয়াওয়েই, সেকুইয়া ক্যাপিটাল, জেনিম্যাট্রিক্স,লায়ন্ট্রাস্ট অ্যাসেট ম্যানেজমেন্ট, কোরিয়া ইনভেস্টমেন্ট পার্টনার্স এবং অক্সফোর্ড সায়েন্সেস ইনোভেশন (ওএসআই) দ্বারা অর্থায়ন ও সমর্থিত হয়েছে।
২০২০ সালের শুরুর দিকে, ভ্যাক্সিটেক এবং অক্সফোর্ড বিশ্ববিদ্যালয় যৌথভাবে সিএইচএডিওএক্স প্ল্যাটফর্ম ব্যবহার করে কোভিড-১৯ এর জন্য একটি ভ্যাকসিন উদ্ভাবন করে।
২০২০ সালের জুলাই মাসে, রিপোর্ট করা হয়েছিল যে ব্রাজিল, দক্ষিণ আফ্রিকা এবং মার্কিন যুক্তরাষ্ট্রে টিকা পরীক্ষার জন্য লোকেদের নিয়োগ করা হয়েছে।
২০২০ সালের জুলাই মাসে, ভ্যাক্সিটেক বিজ্ঞানীরা "দ্য ল্যানসেট" জার্নালে, "যুক্তরাজ্যের পাঁচটি ট্রায়াল সাইটে সার্স-কোভি-২ স্পাইক প্রোটিন প্রকাশকারী একটি শিম্পাঞ্জি অ্যাডেনোভাইরাস-ভেক্টরযুক্ত ভ্যাকসিনের (ChAdOx1 nCoV-19) একক-অন্ধ, এলোমেলোভাবে নিয়ন্ত্রিত পরীক্ষা" রিপোর্ট করেছেন৷ বেশ কয়েকজনের ক্ষেত্রে টিকার বিরূপ প্রতিক্রিয়া হ্রাস করার জন্য প্রফিল্যাকটিক প্যারাসিটামলের প্রয়োজন হয়েছিল।
কোভিড-১৯ ও ক্যান্সার

ক্যান্সার হল শরীরে অন্তর্নিহিত রোগগুলির মধ্যে একটি যা কোভিড-১৯-এ আক্রান্ত হওয়ার পর গুরুতর অসুস্থতায় পরিণত হওয়ার ঝুঁকি বৃদ্ধি করে।
যুক্তরাজ্যের জাতীয় স্বাস্থ্য সেবা সতর্ক করেছে যে যারা ফুসফুসের ক্যান্সারের জন্য সক্রিয় কেমোথেরাপি বা রেডিওথেরাপি নিচ্ছেন এবং যারা অস্থি মজ্জার ক্যান্সারে আক্রান্ত তারা যদি কোভিড-১৯ এ আক্রান্ত হন তবে তারা গুরুতর অসুস্থতার ঝুঁকিতে পড়বেন। সুইডেনে, সম্প্রতি কেমোথেরাপি নেওয়া ব্যক্তিদের কোভিড-১৯ এর পরে গুরুতর অসুস্থ হওয়ার ঝুঁকি বেশি বলে দেখা গেছে।
"ইউরোপীয় অনকোলজি চিকিৎসা সমিতি(ইএসএমও)" সুপারিশ করে যে কোভিড-১৯ মহামারির পরিপ্রেক্ষিতে ক্যান্সারবিজ্ঞানিদের চিকিৎসা সময়সূচীর সামঞ্জস্য করার জন্য প্রস্তুত থাকা উচিত। তাদের পরামর্শগুলো হচ্ছে: দূরচিকিৎসার পরিষেবাগুলি ব্যবহার করা, ক্লিনিক পরিদর্শন হ্রাস করা, শিরায় প্রযোজ্য চিকিৎসাগুলিকে পরিবর্তন আনা। ইএসএমও রোগীদের সংক্রমণ নিয়ন্ত্রণের পরামর্শও দেয়।
ইংল্যান্ডের এনএইচএস বলে যে যে আলাদা আলাদা রোগীর সিদ্ধান্তগুলি বহুবিভাগীয় দলগুলিকে নিতে হবে। এনএইচএস-এ যারা ক্যান্সার প্রতিরোধী চিকিৎসা গ্রহণ করছেন তাদের জন্য অগ্রাধিকার দলও স্থাপন করা হয়েছে যাতে যাদের সাফল্যের উচ্চ সম্ভাবনার রোগীদের অন্যদের তুলনায় চিকিৎসার জন্য অগ্রাধিকার দেওয়া হয়।
"ইউরোপীয় সার্জিক্যাল অনকোলজি চিকিৎসা সমিতি" ৭০ বছরের বেশি বয়সী ক্যান্সারে আক্রান্ত রোগীদের খুব জরুরি না হলে ক্লিনিকে না যাওয়ার পরামর্শ দিয়েছে।
যদিও অনেক কোভিড-১৯ রোগী উপসর্গ শুরু হওয়ার ২-৬ সপ্তাহের মধ্যে সুস্থ হয়ে যায় তবুও কিছু কিছু লক্ষণ কয়েক মাস ধরে আসে ও যায়। এই "দীর্ঘ কোভিড-১৯" রোগ রোগীদের ক্যান্সারের বিকাশের পূর্বাভাস হতে পারে।
লকডাউন ইন মরিশাস

লকডাউন ইন মরিশাস ২০২০ সালের মরিশাস ক্রিউলে ভাষার স্বল্পদৈর্ঘ্য চলচ্চিত্র যেটি খেম রামফুল দ্বারা পরিচালিত এবং ফিল্মল্যাব ৩৬০ দ্বারা প্রযোজিত। আশিস রামফুল, খেম রামফুল, স্নেহা গুকুল, রেশমি জিতুন, অলিভিয়ার ভিক্টয়রি এবং আকেলেশ হুরনাথ এই চলচ্চিত্রে অভিনয় করেছেন। বিশ্বব্যাপী কোভিড ১৯ মহামারি চলাকালীন কিছু বলিউড তারকাদের দ্বারা তৈরি একটি স্বল্পদৈর্ঘ্য চলচ্চিত্র থেকে এই চলচ্চিত্রটি অনুপ্রাণিত হয়।
২০২১ ন্যাশনাল পিপলস কংগ্রেস

২০২১ ন্যাশনাল পিপলস কংগ্রেস (এনপিসি) ছিল গণপ্রজাতন্ত্রী চীনের ১৩ তম ন্যাশনাল পিপলস কংগ্রেসের (পিআরসি) চতুর্থ পূর্ণাঙ্গ অধিবেশন। এটি ৫ মার্চ থেকে ১১ মার্চ ২০২১ পর্যন্ত বার্ষিক দুটি অধিবেশনের অংশ হিসাবে চীনা জনগণের রাজনৈতিক পরামর্শমূলক সম্মেলন (সিপিপিসিসি) এর সাথে একযোগে অনুষ্ঠিত হয়েছিল। এনপিসি বেইজিংয়ের গ্রেট হল অব দ্য পিপল-এ অনুষ্ঠিত হয়।
চলমান কোভিড-১৯ মহামারীর কারণে, কংগ্রেসের অধিকাংশ কার্যক্রমই ক্যামেরায় ধারণকৃত ছিল এবং সাংবাদিকদের উপস্থিত হতে নিষেধ করা হয়েছিল। আয়োজনের অংশ হিসেবে, অধিবেশনে উপস্থিত হাজার হাজার ডেপুটির সকলকে সার্স-কাভি-২ এ আক্রান্ত কিনা পরীক্ষা করে কিছুদিন বিচ্ছিন্ন রাখা হয়েছিল। সাংবাদিকদের সাথে জড়িত অধিকাংশ কার্যক্রমই অনলাইন কনফারেন্সিংয়ের মাধ্যমে সংঘটিত হয়।
প্রিমিয়ার লি কেকিয়াং ৬% জিডিপি প্রবৃদ্ধির লক্ষ্য ঘোষণা করেছেন, যা কোভিড-১৯ মহামারীর কারণে ২০২০ সালের লক্ষ্য নির্ধারণ না হওয়া সত্ত্বেও আগের বছরের তুলনায় রক্ষণশীল বলে বিবেচিত হয়েছিল। লি, রাজ্য কাউন্সিলের বাজেট ঘাটতিকে ২০২০ সালে জিডিপির ৩.৬% থেকে ২০২১ সালে জিডিপির প্রায় ৩.২% এ নামানোর লক্ষ্যমাত্রা নির্ধারণ করেন এবং এ উদ্দ্যেশে স্থানীয় সরকারগুলির দ্বারা বিশেষ বন্ড ইস্যুর ক্ষেত্রে কোটার সুবিধা কমানোর পরিকল্পনা ঘোষণা করেন।
এছাড়া, এনপিসি চতুর্দশ পঞ্চবার্ষিক পরিকল্পনার খসড়া পর্যালোচনা করেছিল।
৩৭৬তম সৈন্যবাহী স্কোয়াড্রন

৩৭৬তম সৈন্যবাহী স্কোয়াড্রন হল একটি নিষ্ক্রিয় মার্কিন যুক্তরাষ্ট্রের বিমান বাহিনীর ইউনিট। এটি সর্বশেষ ৬০ তম ট্রুপ ক্যারিয়ার উইংকে নিয়োগ করা হয়েছিল ।২৫ সেপ্টেম্বর ১৯৫৮ সালে এটিকে ফ্রান্সের "ড্রেক্স -লুভিলিয়ার্স এয়ার বেসে" নিষ্ক্রিয় করা হয়েছিল ।
১৯৪২ সালের শুরুর দিকেবি-২৫ মিচেল মিডিয়াম বোমাবাজি স্কোয়াড্রন হিসেবে প্রতিষ্ঠিত হয়।এই বিমানটি তৃতীয় বিমান বাহিনীর অধীনে প্রশিক্ষিত । কলম্বিয়া আর্মি এয়ার বেস,সাউথ ক্যারোলিনাকে প্রথমে নবগঠিত স্কোয়াড্রনদের জন্য একটি অপারেশনাল ট্রেনিং ইউনিট (OTU) হিসাবে নিযুক্ত করা হয় । তারপর ১৯৪৩ সালে বি-২৫ তে বৈমানিক এবং বিমান ক্রুদের জন্য বিদেশী কর্মীদের নিয়োগের আগে একটি রিপ্লেসমেন্ট ট্রেনিং ইউনিট (RTU) হয়ে ওঠে। বি-২৫ প্রশিক্ষণের পর্যায়ক্রমে ১মে ১৯৪৪-এ নিষ্ক্রিয় করা হয়।
১৯৪৯ সালে এয়ার ফোর্স রিজার্ভে একটি ট্রুপ ক্যারিয়ার স্কোয়াড্রন হিসাবে পুনরায় সক্রিয় করা হয়েছিল যা C-46 কমান্ডো এস-এর জন্য প্রোগ্রাম করা হয়েছিল, কখনই সজ্জিত বা সজ্জিত ছিল না। 1950 সালে এটিও নিষ্ক্রিয় করা হয়।
১৯৫৫ সালে কৌশলগত এয়ার কমান্ড সি-১২৩ প্রোভাইডার ট্রুপ ক্যারিয়ার স্কোয়াড্রন হিসাবে পুনরায় সক্রিয় করা হয়। এটি বিমানের সাথে সজ্জিত প্রথম স্কোয়াড্রনগুলির মধ্যে একটি। ইউরোপে ন্যাটো এবং মার্কিন যুক্তরাষ্ট্রের বিমান বাহিনীকে শক্তিশালী করার জন্য ১৯৫৬ সালে ফ্রান্সে মোতায়েন করা হয়েছিল । ফ্রান্স , পশ্চিম জার্মানি , ইতালি , স্পেন এবং ইংল্যান্ড জুড়ে ফ্লু ট্রান্সপোর্ট এবং স্পেশাল এয়ার মিশন (SAM) এর বেশ কয়েকটি বিচ্ছুরিত অপারেটিং বেস সরবরাহ মিশন উড়েছে এবং রাস্তার কনভয়ের প্রয়োজনীয়তা হ্রাস করেছে। যাইহোক অপারেশনের খরচ বেশি ছিল এবং ইউএসএএফই সিদ্ধান্ত নেয় যে সি-১২৩ গুলি খরচের যোগ্য নয়। ১৯৫৮ সালের জুলাই এবং আগস্ট মাসে বিমান, সরঞ্জাম এবং কর্মীগণ আরডমোর AFB-তে ফিরে আসে যেখানে টেনেসির সেওয়ার্ট AFB- এ ৪৬৩ডি ট্রুপ ক্যারিয়ার উইং - এর স্কোয়াড্রনে বিমান এবং কর্মীদের পুনরায় নিয়োগ করা হয় । ১৯৫৮ সালের সেপ্টেম্বরে স্কোয়াড্রন একটি কাগজকে ইউনিট হিসাবে নিষ্ক্রিয় হয়।